NOB, identiteti i politički sukobi u Crnoj Gori - Princip | Princip\nAdded by Bilten.Org on 23/07/2014.\nTags: Bilten.Org, Crna Gora, ideologija, revizionizam\nPrijepori koji dominiraju političkim sukobima u Crnoj Gori odražavaju se i na tretman Narodno-oslobodilačke borbe i njezin simbolički datum početka. Dok vladajuća garnitura nastoji parazitirati na dijelu partizanskog nasljeđa, različite opozicijske snage sudjeluju u pokušajima rehabilitacije dijela poraženih snaga. No ova “borba za bolju prošlost” ne tiče se samo povijesnih nesporazuma, već odražava i dublju identitetsko-političku podjelu suvremenog crnogorskog društva.\nKao najmlađa evropska država, Crna Gora predstavlja ujedno jedno od najmanjih ali i najkompleksnijih društava kontinenta. Za ozbiljnu analizu svih dubioza kojima je opterećeno crnogorsko društvo potreban je daleko veći prostor no što nam ovaj tekst omogućuje. Stoga ćemo se ovde koncentrisati na fenomen obeležavanja 13. jula, Dana ustanka crnogorskog naroda protiv fašizma koji se danas obeležava i kao Dan državnosti, kroz koji se manifestuju gotovo sve aporije današnje Crne Gore.\nU odnosu prema Narodno-oslobodilačkoj borbi i crnogorskom ustanku 13. jula 1941. godine izražava se verovatno najveća dubioza crnogorskog društva koja traje već stotinu godina – tzv. identitetsko, odnosno nacionalno pitanje koje se upravo kroz odnos prema ovom istorijskom događaju pokazuje zapravo kao par excellence političko pitanje. Crna Gora je društvo čiji politički život karakteriše jedna gotovo šizofrena situacija, a to je da se dominantne snage opozicije trenutnoj vlasti zalažu za ukidanje njene državnosti i nekakvu formu ujedinjenja ili prisajedinjenja Srbiji. Od kada je crnogorska vlast u drugoj polovini devedesetih godina prošlog veka okrenula leđa savezništvu sa Beogradom, tamošnja opozicija zauzima stanovište osporavanja nezavisnosti ove malene države, što je konzistentno činila do referenduma 2006. godine na kom su Crnogorci izglasali nezavisnost. Suprotno očekivanjima jednog dela independističke javnosti, crnogorska opozicija je nastavila sa ovakvom politikom i nakon proglašenja državne nezavisnosti, istina, u nešto ublaženijem obliku, prilagođenom novonastaloj situaciji. Upravo zbog toga, ovo se nameće kao najdublja politička podvojenost Crne Gore koja onda određuje odnos njenih građana prema čitavom nizu drugih političkih pitanja, pa tako i u odnosu na Narodno-oslobodilačku borbu i ustanak crnogorskog naroda u Drugom svetskom ratu.\nPolitičko srpstvo i četnički pokret\nPolitička podela u odnosu prema pitanjima nasleđa Drugog svetskog rata u Crnoj Gori gotovo u potpunosti je identična identitetskoj podeli. Zastupnici crnogorske nezavisnosti koji su i formalni nosioci vlasti u državi, barem nominalno, baštine tradiciju proizašlu iz NOB-a i partizanskog pokreta, dok predstavnici opozicije, ili preciznije rečeno – onog njenog dela koja se deklariše kao “prosrpska” – predstavljaju političke nastavljače ideologije četništva u Crnoj Gori. U tom smislu treba reći da “srpstvo” u Crnoj Gori u poslednjih stotinu godina predstavlja pre svega političku, a ne etničku kategoriju. Prva manifestacija ovog fenomena odigrala se na Podgoričkoj skupštini 1918. godine kada su poslanici u crnogorskoj skupštini izglasali prisajedinjenje Kraljevine Crne Gore Kraljevini Srbiji u okviru Kraljevine Srba, Hrvata i Slovenaca, čime je Crna Gora izgubila sve elemente državnosti stečene na Berlinskom Kongresu 1878. godine. Ovaj je događaj izazvao reakciju pobornika crnogorske nezavisnosti koji su organizovali tzv. Božićni ustanak 1919. godine kojim su otpočeli gerilske akcije protiv Kraljevine SHS koje su trajale sve do 1929. godine.\nU tom smislu, “srpstvo” je u Crnoj Gori bilo, a i dan danas je, izraz ekspanzionističkih težnji ideologije srpskog nacionalizma. Najekstremniji oblik ove ideologije manifestovan je svakako u Drugom svetskom ratu kroz četnički pokret, koji je nakon frapantnih grešaka partizanskog vođstva posle svenarodnog ustanka Crnogoraca 13. 07. 1941., postao izuzetno snažan u Crnoj Gori. Nakon Drugog svetskog rata i preuzimanja vlasti u Jugoslaviji od strane Komunističke partije, Crna Gora je povratila elemente svoje državnosti bivajući ravnopravno tretirana kao jedna od šest republika jugoslovenske federacije. Zasluge za ovo dostignuće svakako se imaju pripisati tadašnjem vođstvu crnogorskih komunista, koji su se od samih začetaka tamošnje partijske organizacije zalagali za priznanje samosvojnosti crnogorske nacije u okviru jugoslovenske federacije. U ratnom slomu Jugoslavije u potonjoj deceniji 20. veka, “srpstvo” u Crnoj Gori se ponovo počinje manifestovati kroz ideologiju četništva što, manje-više, traje do dana današnjeg. U prilog tezi da je “srpstvo” u Crnoj Gori pre svega politička, a ne etnička kategorija, govori i činjenica da je vrlo česta pojava da u okviru iste porodice možemo pronaći najbliže krvne srodnike koji se različito izjašnjavaju u etničkom smislu.\nŠto se tiče odnosa Crne Gore prema 13. julu kao crnogorskom Danu ustanka protiv fašizma, on je bio, u protokolarnom smislu, neupitan čak i u prvoj polovini devedesetih godina kada je Crna Gora predstavljala prirepak velikosrpskoj ratnoj politici. Razlozi za ovakav odnos tamošnjih vlasti prema NOB-u bili su višestruki. S jedne strane, partizanski sentiment u Crnoj Gori bio je suviše jak da bi se sa njim moglo brutalno obračunati kao u nekim drugim bivšim jugoslovenskim republikama, dok, s druge strane, to i nije bio interes vladajuće elite, koja je, po modelu tadašnjih srpskih vlasti, srpske ekspanzionističke težnje u okviru Jugoslavije propagandno promovisala kao težnju za “očuvanjem Jugoslavije”. U tom smislu, u pripremama za rat i crnogorsku agresiju na Dubrovnik i južne delove Hrvatske, propagandna matrica tamošnjih vlasti sastojala se od neprekidnog ponavljanja priče o “povampirenom ustaštvu” čija je težnja da razbije zajedničku državu i napadne Crnu Goru. Posledice ovakve propagande bile su takve da je velika većina crnogorskih rezervista krenula u pohod na Dubrovnik 1991. godine u sivomaslinastim uniformama Jugoslovenske narodne armije i sa crvenim petokrakama na vojničkim kapama, o čemu svedoče i brojni snimci tih događaja. Apsurdnosti ove situacije svakako doprinosi i to da su u tom pohodu za saveznike imali dobrovoljce raznih četničkih formacija okićene srpskim nacionalističkim znamenjem.\nUloga Srpska pravoslavne crkve\nU tom smislu, Dan ustanka naroda Crne Gore koji se u SFR Jugoslaviji proslavljao 13. jula opstao je kao praznik i u SR Jugoslaviji. Nakon proglašenja crnogorske nezavisnosti 2006. godine, 13. jul je postao Dan državnosti Crne Gore kojim ova zemlja obeležava uspomenu na dva bitna događaja iz njezine istorije koji su se odigrali upravo 13. jula – priznanje Crne Gore kao nezavisne države na Berlinskom kongresu 1878., i ustanak Crnogoraca protiv fašizma 1941. godine.\nMeđutim, neupitno je da je i sentiment prema četništvu i ideologiji srpskog nacionalizma vrlo prisutan u značajnom delu Crne Gore, uglavnom kroz delovanje grupe opozicionih partija okupljenih u koaliciju Srpska lista, zatim i kroz Demokratsku srpsku stranku, a u nešto ublaženom obliku i kroz delovanje druge najveće opozicione stranke – Socijalističke narodne partije, a pre svega kroz kontinuirano delovanje Srpske pravoslavne crkve u Crnoj Gori na čelu sa Mitropolitom crnogorsko-primorskim Amfilohijem Radovićem. Andrija Mandić, predsednik Srpske narodne stranke koja predstavlja najuticajniju stranku u okviru koalicije Srpska lista nosi titulu “četničkog vojvode” koju je primio na parastosu četnicima poginulim u Drugom svetskom ratu održanom u beranskom selu Gornje Zaostro. Ovaj četnički vojvoda jedan je od lidera opozicije vladajućoj Demokratskoj partiji socijalista Mila Đukanovića. Pomenuti parastos poginulim četnicima su, kao i u mnogobrojnim sličnim prilikama, služili sveštenici Srpske pravoslavne crkve. Ova verska organizacija je nesumnjivo najvažniji stožer četništva, ideologije srpskog nacionalizma i antimodernih, retrogradnih ideja u Crnoj Gori. Srpska pravoslavna crkva i dalje ima veoma snažan autoritet u crnogorskom društvu, koje i dan danas sadrži mnogo elemenata tradicionalne, plemenske zajednice i koje se i dalje u mnogim segmentima društva nalazi na razmeđi između tradicionalnog i modernog. Srpska crkva u Crnoj Gori neprestano igra upravo na kartu onoga što je značajnom delu Crnogoraca usađeno kao tradicionalni svetonazor, kombinujući ga sa velikosrpskom ideologijom.\nNajznačajniji akt istorijskog revizionizma u Crnoj Gori Srpska pravoslavna crkva pokušala je da realizuje 2003. godine, upravo na godišnjicu ustanka protiv fašizma, 13. jula. Naime, pojačana Odborom za gradnju spomenika Pavlu Đurišiću, ova organizacija je pokušala da podigne spomenik tom komandantu crnogorskih četnika u Drugom svetskom ratu. Pavle Đurišić je bio jedan od najsposobnijih, ali i najbrutalnijih četničkih vođa. Kolaborirao je i sa italijanskim i sa nemačkim okupacionim snagama u Crnoj Gori uz čije je pokroviteljstvo učestvovao u ogorčenim borbama protiv crnogorskih partizana. Sa svojim jedinicama je u sastavu hitlerovske koalicije učestvovao i u najznačajnijim bitkama u Drugom svetskom ratu na prostoru Jugoslavije – Operacijama Vajs i Švarc. U danima poraza nacističke koalicije pokušao je da se povuče prema Sloveniji i Austriji preko teritorije Nezavisne Države Hrvatske s kojom je imao sporazum o liniji povlačenja koji je prekršio, nakon čega dolazi do oružanog sukoba Đurišićevih snaga sa ustašama tokom kojih je Đurišić ubijen.\nPomenuti odbor je imao nameru da ovom kolaboracionisti izgradi spomenik u spominjanom selu Gornje Zaostro gde se nalazio njegov štab tokom prve dve godine rata. Čitavu akciju pokušaja podizanja spomenika Pavlu Đurišiću pratila je revizionistička priča o antifašističkom karakteru Jugoslovenske vojske u otadžbini, tj. četničkog pokreta, koja je sa puno uspeha u istom periodu nametnuta od strane vladajućih struktura u Srbiji kao oficijelna istina. Međutim, ovakve namere osujetila je Vlada Crne Gore podržavši rešenje svog Ministarstva kulture o zabrani podizanja spomenika. Ovo rešenje pratila je i odgovarajuća akcija specijalnih jedinica crnogorske policije koji su 7. jula 2003. minirali postolje spomenika Pavlu Đurišiću. Ovom akcijom crnogorskih vlasti su na duže vreme osujećeni slični pokušaji istorijskog revizionizma u ovoj državi. Poslednji glas zalaganja za podizanju spomenika Pavlu Đurišiću stigao je 2011. godine iz redova partije Nova srpska demokratija koja je apelovala na vlasti da budžetskim sredstvima izgrade spomen obeležje ovom kolaboracionisti, uz argumentaciju da je reč o jednom od vođa antifašističkog ustanka u Crnoj Gori 13. jula. Ova inicijativa nije uzeta u razmatranje.\nNo, čitava novija istorija SPC u Crnoj Gori nije smetala njenom najvišem velikodostojniku Amfilohiju Radoviću da 9. maja ove godine, na Dan pobede nad fašizmom, u društvu ruskog ambasadora u Crnoj Gori Andreja Nesterenka, položi venac na Spomenik partizanu borcu na Gorici. Odluka ruskog ambasadora da počast crnogorskim partizanima oda u društvu Amfilohija je verovatno posledica činjenice da se Crna Gora pridružila uvođenju sankcija Rusiji od strane Evropske unije povodom krize u Ukrajini, kao i zbog namera Podgorice da pristupi NATO savezu. S obzirom da je Radović najžešći kritičar aktuelnih crnogorskih vlasti, ovim činom Moskva je poslala nedvosmislen signal crnogorskim vlastima, ali istovremeno i nesumnjivo kompromitovala svečanost Dana pobede nad fašizmom. Amfilohijevo učešće na ovoj manifestaciji svedoči i o visokoj političkoj pragmatičnosti SPC u Crnoj Gori i njenoj spremnosti da se prilagođava novonastalim političkim okolnostima.\nUpravo ovaj događaj najbolje najavljuje pravac u kom će se kretati revizionistička priča današnjih zastupnika četništva u Crnoj Gori. Ona će, naime, biti identična liniji koju zastupaju današnji zastupnici četništva u Srbiji, po kojoj se četnički pokret u Drugom svetskom ratu naziva antifašističkim. No, ono po čemu se istorijski revizionisti u Crnoj Gori razlikuju od svojih srpskih kolega jeste to što u Crnoj Gori oni nisu na vlasti.\nSource: Miloš Perović, „NOB, identiteti i politički sukobi u Crnoj Gori", http://www.bilten.org/?p=1776\nOne Response to NOB, identiteti i politički sukobi u Crnoj Gori


Nikon Z6, Set (Sa 24-70mm f4 + FTZ adapter), Crni digitalni fotoaparat cena, cene Srbija, prodaja Beograd Novi Sad Niš\nNikon Z6, Set (Sa 24-70mm f4 + FTZ adapter), Crni digitalni fotoaparat cene\ncena od 279.990,00 do 279.999,00 din | prodavnica (2)\nEPonuda nije internet prodavnica već Vam omogućava da brzo i lako nađete Nikon Z6, Set (Sa 24-70mm f4 + FTZ adapter), Crni digitalni fotoaparat po najjeftinijoj ceni. Naš cilj je da kupci budu što bolje informisani o ponudi Nikon digitalni fotoaparat Z6, Set (Sa 24-70mm f4 + FTZ adapter), Crni na tržištu Srbije. Vrlo lako nalazite željeni proizvod za kategoriju Digitalni fotoaparati cene, ne morate da lutate od sajta do sajta za Nikon Digitalni fotoaparati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nikon Z6, Set (Sa 24-70mm f4 + FTZ adapter), Crni digitalni fotoaparat sa PRODAVCEM. EPonuda ne može da garantuje potpunu tačnost specifikacije i slika za Nikon Z6, Set (Sa 24-70mm f4 + FTZ adapter), Crni digitalni fotoaparat. Pre kupovine, podatke za Nikon digitalni fotoaparat Z6, Set (Sa 24-70mm f4 + FTZ adapter), Crni proverite na sajtu PROIZVOĐAČA.


Peskov ne želi da bude advokat Erdogana - Sputnjik Srbija\n11:44 16.08.2018 Preuzmite kraći link\nPortparol predsednika Rusije Dmitrij Peskov savetovao je novinarima da se obrate turskim kolegama za objašnjenje o planiranom samitu o sirijskom pitanju za septembar .\nPredsednik Turske Redžep Tajip Erdogan izjavio je u julu da će u Istanbulu biti održan samit lidera Turske, Rusije, Nemačke i Francuske. U isto vreme, portparol predsednika Turske Ibrahim Kalin saopštio je da je treći samit predsednika Rusije, Turske i Irana o Siriji planiran za početak septembra u Teheranu.\nPeskov je potvrdio da se priprema sastanak predsednika Rusije Vladimira Putina sa liderima Turske i Irana početkom septembra. Pritom, po njegovim rečima, sastanak lidera Rusije, Turske, Francuske i Nemačke nije dogovoren.\n„Želite da ja budem advokat predsednika Turske ili njegov portparol?“, odgovorio je Peskov na molbu da potvrdi informaciju turske strane.\n„Ipak je bolje da se obratite našim turskim kolegama i partnerima. Oni će objasniti tu informaciju“, dodao je Peskov.


Počinje petogodišnji mandat EK: Dan za novo poglavlje u historiji EU — Radio Velkaton : Radio Velkaton\nNedjelja, 1. Decembra 2019.\n1. Decembra. 2019. Izdvojeno, Svijet\nPočinje petogodišnji mandat EK: Dan za novo poglavlje u historiji EU\nEvropska unija od danas ima novu Evropsku komisiju, novog šefa diplomatije i novog predsjednika Evropskog savjeta.\nU Briselu se obilježava i 10 godina od stupanja na snagu Lisabonskog ugovora kao ustavne osnove EU.\nPetogodišnji mandat nove Evropske komisije na čelu sa prvom ženom predsjednikom Ursulom fon der Lajen počinje mjesec dana kasnije nego što je to bilo planirano.\nZbog problema oko sastava novog tima komesara, odnosno zbog promjena kandidata za komesare iz Francuske, Mađarske i Rumunije, novi saziv Evropske komisije dobio je ”zeleno svjetlo” Evropskog parlamenta za početak 27. novembra.\nZvanično, 25 komesara na čelu sa predsjednicom Ursulom fon der Lajen danas postaju novi tim koji će do 31. oktobra 2024. godine predstavljati izvršnu vlast EU.\nU novom sazivu Evropske komisije nalaze nova lica kao i komesari koji koji iza sebe već imaju staž u Komisiji, ali ovoga puta dobijaju nove resore.\nTreći petogodišnji mandat na mestu EU komesara, ovoga puta zaduženog za budžet i administraciju EU, ima dosadašnji komesar za pristupne pregovore Johanes Han.\nMeđu povratnicima tu su i Frans Timermans ( zelena agenda), Margaret Vestager ( digitalno doba), Marija Gabrijel ( inovacije, kultura, obrazovanje, mladi), Vera Jurova ( vrednosti i transparentnost), Maroš Šefčovič (institucionalni odnosi) i Fil Hogan ( tragovna).\nMeđu poznatim licima iz prethodne Evropske komisije naćiće se i Margaritis Shinas, bivši glavni portparol predsednika Junkera, a sada komesar za promociju evropskog načina života.\nNova lica Komisije biće Oliver Varheji (susedstvo i proširenje), Didije Rejnders (pravda), Kadri Simons (energetika), Juta Urpilainen (međunarodno partnerstva), Tieri Breton (unutrašnje tržište), Paolo Đentiloni (ekonomija), Vladis Dombrovskis (ekonomija za dobrobit ljudi), Virginius Sinkevičius (priorodna sredina, ribarstvo i okeani), Dubravka Šuica (demokratija i demografija).\nTu su i Stela Kirijakides (zdravstvo), Nikolas Šmit (radna mesta i socijalna prava), Helena Dali (jednakost), Januš Vojcekovski (poljoprivreda) Elisa Fereira (kohezia i reforme), Adina Valean (transport) , Janez Lenarčić (krizni menadžment), Ilva Johanson (unutrašnji poslovi).\nKao potpredsednik Komisije i novi šef diplomatije EU Žozep Borel dolazi na poziciju koju je u prethodnih pet godina imala Federika Mogerini.\nBorel će od Mogerini naslediti i ulogu glavnog posrednika u dijalogu Beograda i Prištine.\nZbog promena u imenovanju komesara, početak mandata nove Evropske komisije poklopio se i sa promenom na čelu Evropskog saveta.\nZvanično, od danas počinje i mandat novog predsednika Evropskog saveta.\nU naredne dve i po godine, sa mogućnošću jednog obnavljanja mandata, sastancima EU lidera predsedavaće bivši belgijski premijer Šarl Mišel.\nMišel je treći po redu predsednik Evropskog saveta, a na ovu poziciju došao nakon petogodišnjeg mandata Donalda Tuska, kojme je prethodio prvi izabrani predsednik Evropskog saveta Herman van Rompej.\nNakon ovogodišnjih evropskih izbora i imenovanja čelnih ljudi Evropskog parlamenta, Komisije i Saveta, izabrani predsednici David Sasoli, Ursula fon der Lajen, Šarl Mišel i nova predsednica Evropske centralne banke Kristin Lagard na ceremoniji u Briselu zvanično će obeležiti i desetogodišnjicu stupanja na snagu Lisabonskog ugovora.\nPotpisan 13. decembra 2007. godine u Lisabonu od strane lidera zemlja članica i EU institucija, Lisabonski ugovor stupio je na snagu 1. decembra 2009. godine.\nLisabonski ugovor dopunjuje prethodne Ugovore o EU, odnosi se na institucionalno funkcionisanje i predstavlja ustavni okvir Unije.\nOn između ostalog propisuje mogućnost izglasavanja odluka kvalififikovanom većinom u Savetu EU, jačanje uloge Evropskog parlamenta kao i usportavljanje pozicija predsednika Evropskog saveta i šefa diplomatije EU zaduženog za zajedničku Službu za spoljne poslove i bezbednost.\nLisabonski ugovor uvodi kao pravno obvezujuću Povelju o osnovnim pravima i po prvi put zemljama članicama daje zakonsko pravo i definiše proceduru izlaska iz Unije.\n08.04.2020 Zbog koronavirusa UN obustavio slanje i rotaciju mirovn...\n08.04.2020 Evropski ministri nisu postigli dogovor o načinu ekonom...\n07.04.2020 Talibani prekinuli razgovore\n07.04.2020 Kina nije prijavila nijedan smrtni slučaj od koronaviru...


Svetska banka: Žene diskriminisane od prvog posla do penzije - Ekonomija - Dnevni list Danas\nPočetna » Ekonomija » Svetska banka: Žene diskriminisane od prvog posla do penzije\n1Piše: Beta 28. februara 2019. 17.58\nIndeks je objavljen u okviru studije „Žene, posao i zakon, 2019: Decenija reforme“ i bavi se ključnim tačkama u radnom veku žena i pravnom zaštitom u svakoj od faza, od prvog posla do penzije.\n„Kada bi žene imale jednake šanse za iskorišćavanje svog punog potencijala, svet bi bio ne samo pravedniji, već i prosperitetniji. Promene se dešavaju, ali ne dovoljno brzo. Trenutno 2,7 milijardi žena još nema zakonsku mogućnost istih izbora posla kao muškarci“, rekla je privremena predsednica Grupe Svetska banka, Kristalina Georgijeva.\nZa poslednjih 10 godina je, navodi Sevtska banka, u Evropi i centralnoj Aziji sprovedeno 47 reformi, najvećim delom u oblasti penzija. Devet zemalja u Evropi, uključujući Srbiju, izjednačilo je starosnu granicu za odlazak u penziju muškaraca i žena.\nUprkos ostvarenom napretku, navodi Svetska banka, žene se u mnogim delovima sveta i dalje suočavaju sa diskriminatornim zakonima i propisima u raznim fazama svog radnog veka.\nU 56 zemalja nisu sprovedene nikakve reforme za povećanje jednakosti žena u ovom desetogodišnjem periodu.\nrodna ravnopravnost, Svetska banka, žene\nVlast odlaže donošenje pravila kako bi sakrila sive tokove novca\n01. marta 2019. u 10.36\nSvetska banka je deo „ekipe“ koja mora da iznosi ovakve vesti, to im spada u opis posla. Tako moraju govoriti političari, glavni mediji, velike korporacije….Nema veze što npr.u Evropi muškarci rade najteže i najopasnije poslove-pogledati listu 10 ili 20 najopasnijih zanimanja npr, oko 95% svih smrtno stradalih na poslu su muškarci, tako je i u slučaju teškog invaliditeta. U Evropi žene žive 6-7 godina duže od muškaraca (što nije slučaj svugde u svetu) a u dosta evropskih zemalja još uvek idu ranije u penziju, što znači da u proseku nekih 10-ak godina duže uživaju u penziji i za toliko više i koštaju državni budžet. A što se tiče razlika u zaradama, izgleda da je logično da manekenka Žizel Bundšen zarađuje više od 160 muških manekena, dok je mačizam i seksizam kada fudbaleri kao što su Mesi i Ronaldo zarađuju više od žena fudbalerki.


Dva britanska poslanika: NATO da podrži Amfilohija i opoziciju koju on kontroliše, a London da ih finansira! :: Politika\n01.07.2020. 18:08 ➔ 18:19\nDva britanska poslanika: NATO da podrži Amfilohija i opoziciju koju on kontroliše, a London da ih finansira!\nTim Faron i Stiv Bejker, poslanici parlamenta Velike Britanije, oglasili su se zajedničkim tekstom u “Njuzviku” i tvrde da su “oko 80 odsto Crnogoraca vjernici Srpske pravoslavne crkve”, navodno “800-godišnjeg balkanskog ogranke hrišćanskog pravoslavlja”, kao i da je Zakon o slobodi vjeroispovijesti “diskriminatorski za hrišćane“.\nOni se zalažu, kako je u naslovu istaknuto, da “NATO i Velika Britanija moraju da stanu iza hrišćana Crne Gore”.\nU tekstu, za koji se napominje da ne odražava stavove “Njuzvika”, već samo dvojice autora, Faron i Bejker miješaju “babe i žabe”, pa Amfilohija i “litijaško” društvo maltene predstavljaju kao pobornike NATO-a, a aktuelnu vlast Crne Gore kao protivnike Alijanse!\n“Nesumnjiva je privrženost NATO građanima Crne Gore, baš kao i ostalim narodima u Alijansi”, pišu Faron i Bejker.\n“Ali to se ne bi smjelo odnositi i za političke lidere jedne države, koji postupaju suprotno principima demokratije, slobode pojedinca i vladavine prava”.\nOni čak pozivaju britansku vladu da finansira Amfilohija i opoziciju koju on kontroliše.\n“Britanska vlada može razmotriti otvaranje fondova, kako bi pomogla lokalnim stanovnicima u Crnoj Gori”, zaključuju Faron i Bejker.\nInače, poslanik Bejker (49), iz redova konzervativaca, bivši je oficir Kraljevskog ratnog vazduhoplovstva (RAF) Velike Britanije, najprije kao inženjer, a potom i pilot borbenih aviona. Učesnik je NATO vazdušnih operacija protiv Srba tokom 1990-ih na prostorima bivše Jugoslavije. Povukao se iz RAF-a 1. avgusta 1999. na sopstveni zahtjev.\nPoslanik Faron (50), liberalni demokrata, po vjeroispovijesti “nonkoformista” – pripadnik jedne od “reformističkih” sekti – poznat je u britanskoj javnosti kao vatreni pobornik legalizacije narkotika, tj. slobodnog drogiranja!\n"Lično vjerujem da je rat protiv droge završen”, saopštio je Faron.\n@Andjela pa Crnu Goru su okupirali manjinski narod tzv. Montenigeri koji sa tradicionalnom Crnom Gorom nemaju nista. Istorija im pocinje sa Sekulom Drljevicem..\nOdmah poslati protesno pismo Britanskoj ambasadi u Podgoricu zgog unutrasnjeg mijesanja njihovih poslanika koji su sigutno placeni od SPC\nOvo se zove lobiranje za pare. Dobili su novac od Srbije ili Rusije


Grupna dezinsekcija zgrada u Beogradu - Dezinsekcija.net\nGrupna dezinsekcija zgrada u Beogradu\nUmesto edukativnih clanaka sa osvrtom na postupak dezinsekcije u stanovima,zgradama i kucama u svih 17 Beogradskih i svih 13 Novosadskih opstina nasih sugradjana za danasnji clanak 06-og septembra 2019-e izdvojili smo radnu fotografiju nasih tehnologa nakon pregleda jedne zgrade u ulici Julije Delere u Borci u Beogradskoj opstini Palilula. Navedena fotografija na ulazu zgrade savrseno ilustruje stanje svesti naseg naroda koji zivi i obitava na ovim prostorima i to u… Pročitaj više »Kakav je nivo svesti o nasoj sanitarnoj higijeni u 2019-oj godini?\nZavrsena grupna dezinsekcija zgrada u ulici Paunovoj 39 na Banjici,u ulici Nikole Dobrovica 44 na Bezanijskoj Kosi i u ulici Zaplanjskoj 82 u naselju Brace Jerkovic u Beogradu.\nPreduzece „Pest-Global Group“ DOO Beograd je u prethodnih 15-20 dana pored dezinsekcije pravnih lica i ustanova i individualnih stanova i kuca bila zauzeta i primenom dezinsekcije celih zgrada takozvanih „Vertikala“ na teritoriji celog grada Beograda. Zahvaljujemo ovom prilikom predsednicima kucnih saveta u Paunovoj broj 39 Zoranu Jovanovicu,Predsedniku kucnog saveta u Nikole Dobrovica 44 Mirku i predesdniku kucnog saveta u ulici Zaplanjska 82 na gore navedenim adresama i zgradama kao i… Pročitaj više »Zavrsena grupna dezinsekcija zgrada u ulici Paunovoj 39 na Banjici,u ulici Nikole Dobrovica 44 na Bezanijskoj Kosi i u ulici Zaplanjskoj 82 u naselju Brace Jerkovic u Beogradu.


Tag: Kosovska Kamenica - Radio Kontakt Plus\nvesti U Zubinom Potoku postavljena cisterna sa dezinfekcionim sredstvom\nvesti Danas su Blagovesti\nvesti Još 72 osobe napuštaju karantin u Prištini\nvesti Veselji posetio Albance u opštinama Leposavić i Zvečan\nvesti EU može staviti na raspolaganje 160 miliona evra Kosovu za borbu protiv Covid-19\nvesti U bolnici u Pasjanu opremljen deo za izolaciju; Centru za socijalni rad u Leposaviću 150.000 dinara\nvesti Na Kosovu novih 20 pozitivnih na virus korona, ukupno 165; izlečene 24 osobe\nvesti Bahtiri: Očekivao sam da će Tači podneti prijavu protiv Dika Martija\nvesti Koronavirus otkriva probleme zdravstvenog sistema na Kosovu\nvesti MSP Rusije: Prištinske vlasti i dalje manipulišu temom ukidanja taksi\nTag: Kosovska Kamenica\nKosovska policija u Gračanici najavila je primenu odluke kosovske Vlade o zatvaranju škola. Nastava se od jutros odvija redovno u svim osnovnim i srednjim školama u ovom mestu. Ipak, u pojedinim srpskim sredinama nastava je obustavljena na zahtev Kosovske policije.\nKosovska policija saopštila je danas da je u Severnoj Mitrovici uhapšeno jedno lice zbog porodičnog nasilja, dok je u Novom Selu, u opštini Kamenica, jedno lice privedeno zbog krijumčarenja robe.\nKosovski Albanac napao Srbe u selu Grizime zbog bunara\nKosovskog Albanca iz sela Grizime, u opštini Kamenica, privela je danas policija zbog jučerašnjeg napada na porodicu Đokić iz tog sela, javlja RTV Puls.\nTokom protekla 24 časa na Kosovu, u Severnoj Mitrovici, Leposaviću i Kosovskoj Kamenici zabeleženi su slučajevi pljačke, fizičkog napada i saobraćajna nezgoda, saopštila je Kosovska policija.\nUručena pomoć porodicama u Kosovskoj Kamenici\nPredstavnici lokalne samouprave Kosovska Kamenica posetili su Vesnu Jevtić i porodicu Nikole Perića u selu Boževac i tom prilikom im uručili humanitarnu pomoć.\nPredstavnici Srpske liste za Božić u selu Robovac kod porodice Jovanović\nPredsednik i potpredsednik Srpske liste, Goran Rakić i Dalibor Jevtić, posetili su danas, na Božić, porodicu Miloša Jovanovića u selu Robovac, nadomak Kosovske Kamenice i uručili im novogodišnje i pakete socijane pomoći.\nGimnazijalci sa Kosova i Metohije gosti Novog Sada\nU okviru saradnje Karlovačke i gimnazije iz Kosovske Kamenice, ovih dana Novi Sad je ponovo domaćin deci sa Kosova i Metohije. Tom prilikom deca su obilazila znamenitosti tog grada kao i srpske svetinje na Fruškoj gori.\nIOM: Organizovane sportske aktivnosti za gimnazijalce u Kamenici\nNizom aktivnosti učenici i nastavnici Gimnazije u Kamenici, a uz podršku IOM-a, obogatili su sportski dan u toj opštini.


Intesa Invest Masterclass okupio eminentne finansijske stručnjake - Nira Press\nPočetna » Intesa Invest Masterclass okupio eminentne finansijske stručnjake\nFormiranjem investicionih fondova, Banka Inteza građanima i privredi Srbije ponudila je ne samo alternativne vidove investiranja, već i najbolju internacionalnu praksu upravljanja sredstvima\nBanka Inteza je u saradnji sa svojom matičnom grupom Intesa Sanpaolo organizovala stručni skup pod nazivom Intesa Invest Masterclass povodom osnivanja društva za upravljanje investicionim fondovima Intesa Invest. Događaj je okupio gotovo 100 klijenata banke, ugledne finansijske stručnjake i visoke predstavnike Intesa Sanpaolo i Banka Inteza, koji su na panel diskusiji razmatrali aktuelne globalne ekonomske teme i njihov uticaj na srpsko tržište, kao i trendove u industriji investicionih fondova.\nDanijel Gros, renomirani ekonomski ekspert i direktor Centra za proučavanje evropskih politika (CEPS) u Briselu, izjavio je da ekonomija beleži rast, kako u svetu, tako i u Srbiji, dodajući da Srbija može da se pohvali dobrim rezultatima u poljoprivredi, građevinarstvu i turizmu. Osvrćući se na investicione fondove, Gros je rekao da stvari ne mogu da se dese brzo i preko noći, ali da se ulaganjem u investicione fondove bez velikog rizika može ostvariti veći prinos nego kroz štednju.\nObraćajući se na panelu u ime Intesa Sanpaolo, Klaudio Malinverno, direktor Sektora za upravljanje imovinom privilegovanih klijenata u Diviziji internacionalnih banaka članica Intesa Sanpaolo, rekao je:\n“Ulaskom na srpsko tržište upravljanja sredstvima i imovinom privilegovanih klijenata želimo da našim klijentima pružimo još veću podršku u izgradnji njihove finansijske budućnosti. U skladu sa našom poslovnom filozofijom, stavljamo Srbiji na raspolaganje dugogodišnju ekspertizu Grupe u kombinaciji sa izuzetnim poznavanjem lokalnog tržišta i usmerenošću na klijente, koji su uvek bili glavni prioriteti Banke Inteza”.\nPredstavljajući društvo za upravljanje investicionim fondovima Intesa Invest, Darko Popović, član Izvršnog odbora Banke Inteza i Nadzornog odbora Intesa Invest, rekao je da je osnivanjem ovog društva Banka Inteza građanima i privredi Srbije ponudila ne samo alternativne vidove investiranja, već i najbolju internacionalnu praksu upravljanja sredstvima i bogato iskustvo njene matične grupe Intesa Sanpaolo.\nZanimljiva panel diskusija o aktuelnim globalnim ekonomskim temama\n„Da smo u pravom trenutku i na pravi način odgovorili na potrebe klijenata govori podatak da je imovina fondova kojima upravlja Intesa Invest za samo tri meseca dostigla nivood gotovo sedam miliona evra”, izjavio je Darko Popović.


Jovanović: SNS pokazao da je za nezavisnost Kosova - Politika - Dnevni list Danas\nPočetna » Politika » Jovanović: SNS pokazao da je za nezavisnost Kosova\n0Piše: Danas Online 01. septembra 2018. 15.34\nTo se, kako navode iz Narodne stranke, desilo tokom akcije „Jedan potpis menja sve“, čiji je cilj prikupljanje potpisa građana protiv sporazuma koji bi samoproglašenom Kosovu omogućio članstvo u UN.\nTo je, kako navode, bila prilika da i njima bude objašnjeno zašto je potpisivanje sveobuhvatnog sporazuma između Aleksandra Vučića i Hašima Tačija akt kojim se nanosi trajna šteta Srbiji.\n„Danas sam održao čas naprednjačkim odbornicima Vladimiru Orliću i Aleksandru Mirkoviću i članu Gradskog veća Dragomiru Petronijeviću, kao što im redovno držim časove i u Skupštini Beograda“, rekao je Jovanović, koji je i zamenik šefa odborničke grupe „Savez za Srbiju“ u Skupštini Beograda.\nU saopštenju se navodi da su, naprednjački funkcioneri, koji su bili glasni u izricanju uvreda i lažnih optužbi, naglo ućutali kada ih je Jovanović pozvao da daju svoj potpis protiv članstva Prištine u UN i postavio im jednostavno pitanje: „Da li ste za nezavisnost takozvanog Kosova?“.\nNarodna stranka pozvala je aktiviste, odbornike, poslanike i ministre SNS-a da i ubuduće dolaze u što većem broju na štandove Narodne stranke na kojima se prikupljaju potpisi protiv članstva samoproglašenog Kosova u UN.\nJedini uslov je da se pristojno ponašaju i sve će im biti objašnjeno, dodaje se u saopštenju Narodne stranke.\nakcija, kosovo, naprednjaci, narodna stranka, nikola jovanovic, snsBeograd


Sastanak Radne grupe za učešće javnosti u donošenju odluka - Eko Forum Zenica\nSastanak Radne grupe za učešće javnosti u donošenju odluka\nPublished by Eko Forum on 01/03/2021 01/03/2021\nUNECE (Ekonomska komisija Ujedinjenih nacija za Evropu) organizovala je 9. sastanak Radne grupe za učešće javnosti u donošenju odluka, 1. i 2. marta 2021. godine. Usljed uslova pandemije, sastanak je ove godine održan online.\nNa sastanku je učestvovalo oko 60 učesnika, predstavnika država potpisnica Arhuške konvencije, međunarodnih organizacija, međunarodnih finansijskih institucija, Arhus centara, akademije i industrije. Jedini učesnik iz Bosne i Hercegovine na ovom sastanku bio je Eko forum Zenica.\nCilj sastanka je da se obezbijedi platforma za raspravu o učešću ranjivih i marginalizovanih grupa u donošenju odluka i omogući razmjena praksi koje omogućavaju efikasnije učešće javnosti bez povlačenja dodatnih značajnih resursa od strane javnih vlasti. Tematski fokus sastanka je na donošenju odluka u sektoru ekstraktivne industrije, na energiji i klimi te primjeni novih tehnologija za učešće javnosti. Radna grupa će identificirati dobre prakse, izazove i trendove u ovim oblastima.


Američki reper Kanje Vest iznenada je otkazao koncert u Los Andjelesu tri sata pre početka nastupa ne navodeći nikakve razloge, preneli su danas lokalni mediji u SAD.\nOrganizatori koncerta su na Tviteru saopštili pre koncerta u nedelju uveče da je nastup otkazan i da će biti vraćen novac.\nVest je u subotu razočarao publiku jer je na koncertu u Sakramentu izveo samo tri pesme dok je ostatak nastupa iskoristio za tiradu protiv kolega Džej-Zija i Bijonse s kojima je nastupao tokom predizborne kampanje, podržavajući Hilari Klinton.\nNa amaterskom snimku s koncerta u kalifornijskom gradu San Hozeu može se čuti negodovanje publike.\nVest je i ranije iznosio političke stavove – 2005. je kritikovao tadašnjeg predsednika Džordža Buša mladjeg, navodeći da ga „nije briga za crnce“.\nVestova turneja je pod znakom pitanja, jer su do kraja godine predvidjeni nastupi u Dalasu, Denveru, Atlanti, Filadelfiji, Detroitu, Njujorku i Vašingtonu.


Održan još jedan Digital Day u Beogradu : Nadlanu.com\nObjavljeno 8. maj 2014. / 15:57:43\nProgram je otvorio Vladimir Aranđelović, predsednik Upravnog odbora IAB Serbia i medija menadžer u agenciji Direct Media, koji je predstavio rezultate najnovijeg Mind Take istraživanja. U 2013. godini u Srbiji je zabeležen rast internet penetracije od 6% i rast ulaganja u onlajn oglašavanje od 13%. Takođe, vrlo je primetan rast upotrebe mobilnih uređaja, tableta i pametnih telefona za pristupanje internetu. Fejsbuku sa računara pristupa 48% korisnika u Srbiji, sa mobilnih telefona i tableta 8%, a 38% njih koristi i računare i mobilne uređaje za tu namenu. Sa računara tvituje 14%, sa pokretnih uređaja 7%, a sa oba uređaja 10% korisnika Tvitera. Svega 6% ispitanika u Srbiji reklo je da ne koristi Fejsbuk dok Tviter ne koristi čak 68% njih.\nPOGLEDAJ I: Digital Day: Dan ljubitelja digitalnih komunikacija FOTO\nIonel Naftanaila, direktor tehnologije i poslovanja u IAB Europe, u svom izlaganju govorio je o regulaciji digitalnog tržišta Evrope, o pitanju zaštite privatnosti kome evropski zakonodavci poklanjanju veliku pažnju i samoregulaciji kao mogućem rešenju ovog problema. Prezentujući rezultate iz najnovijeg IAB Adex istraživanja, Naftanaila je naveo da je 37% ispitanika izjavilo da ne koristi servise za lociranje zbog straha za svoju privatnost. Pored toga, Naftanaila je izneo zanimljiv podatak da je u interaktivno oglašavanje u SAD, čija se vrednost u prošloj godini procenjuje na 42,8 milijardi dolara, prvi put uloženo više sredstava nego u broadcasting TV oglašavanje (nije uključeno oglašavanje na kablovskoj TV).\nPrema rečima Emila Pavlovskog, iz kompanije Gemius, internet penetracija i „saobraćaj” na mobilnim uređajima u regionu Centralne i Istočne Evrope se ubrzavaju. Najrazvijenije je tržište Češke sa internet penetracijom od 96%, dok se Srbija (58,8%) nalazi ispred Hrvatske (58%), Rumunije (51%) i Turske (42%). Fragmentaciju platformi sa kojih se pristupa internetu, on vidi kao veliki izazov za onlajn industriju. „Ukoliko žele da uhvate pažnju potrošača, agencije i oglašivači moraju se prilagoditi ovom trendu i ponuditi adekvatna kreativna rešenja za različite uređaje”, istakao je Pavlovski.\nTimotej Gala iz kompanije Httpool, govorio je o programmatic oglašavanju, odnosno o automazaciji procesa zakupa digitalnog oglasnog prostora, koja znatno olakšava planiranje medija, dok je Viktorija Grigorian iz Microsoft Advertisinga pričala o oglašavanju na Skajpu, koji trenutno ima oko 340 miliona aktivnih korisnika. Brendovi moraju biti prisutni na mrežama na kojima potrošači uspostavljaju najličnije (najdublje), naglasila je Grigorian.\nNa četvrtom po redu Digital Day-u, posetioci su bili u prilici da čuju izlaganja i drugih uglednih svetskih stručnjaka iz oblasti digitalnog marketinga kao što su Kalin Rotarus, direktor kompanije BCCR, Akoš Sabo iz agencije Adaptive Media, i Rupert Slejd, jedan od lidera PhD Worldwide za Centralno-Istočnu Evropu, koji je i ove godine održao zanimljivo predavaje o promenama koje će „veliki podaci” doneti u industriji oglašavanja.


Tibetanski duhovni vođa Dalaj Lama prima dozu vakcine protiv Kovida 19 u centru za vakcinaciju u Daramsali u Indiji, 6. marta 2021. (Fotografija dostavljena Rojtersu iz kancelarije Dalaj Lame)\nDalaj Lama, duhovni vođa Tibetanaca, pozvao je građane sveta da "budu hrabri i vakcinišu se", nakon što je i sam primio vakcinu protiv koronavirusa u severnom indijskom gradu Darmsala.\nMeđutim, neke zemlje ne mogu da obezbede dovoljno vakcina za sve svoje stanovnike.\nStrahovi da će neke zemlje gomilati zalihe vakcina počeli su da se pojavljuju, posle vesti da je Italija blokirala isporuku vakcina Astra Zeneke Australiji.\nPrema izveštaju Asošijejted presa, Evropska unija će apelovati na Vašington da se postara da zemlje EU dobiju milione doza vakcina Astra Zeneke koje su joj još potrebne, kao i sastojke neophodne za proizvodnju vakcina.\n“Verujem da možemo da sarađujemo sa SAD", saopštila je Evropska komisija, "da bismo se postarali da se u potpunosti poštuju ugovori koje su sklopili proizvodjači vakcina sa EU, a koje se odnose na isporuku vakcina koje se proizvode ili pakuju u SAD."\nBritanskoj Nacionalnoj zdravstvenoj službi možda preti manjak osoblja nakon što su članovi parlamenta predložili povećanje plata od 1 odsto za umorne zdravstvene radnike u prvim redovim borbe protiv Kovida-19. Javnost je pozvana da se priključi nacionalnom protestu zdravstvenih radnika u četvrtak.\nVašington post je objavio da je nekoliko ljudi zapretilo da će zvati Imigracionu i carinsku službu zato što je jedan meksički restoran u Teksasu odlučio da nastavi da traži nošenje maski i nakon što je guverner Greg Abot ukinuo obavezu nošenja maski u toj državi, uprkos tome što većina stanovnika Teksasa još nije vakcinisana.\n"Ljudi koji ne rade u ovoj delatnosti ne razumeju kako je nama bilo, koliko je teško bilo proći sve što smo prošli za vreme Kovida", izjavila je Monika Ričards, suvlasnica restorana PIkos za Vašinton post. "Da ljudi imaju negativan odnos prema našem pokušaju da se zaštitimo, kako se problemi sa Kovidom ne bi nastavljali, nama to nema nikakvog smisla".\nZnak o obavezi nošenja maske u izlogu jednog restorana u San Antoniju u Teksasu, 3. marta 2021.\nIndijsko ministarstvo zdravlja saopštilo je u subotu da je u šest država prijavljen visoki dnevni broj zaraženih Kovidom 19, koji čini 84% ukupnog broja od 18.711 novih slučajeva.\nPrema podacima Centra za podatke o koronavirusu Univerziteta Džons Hopkins, u svetu ima više od 116 miliona slučajeva Kovida. SAD i dalje imaju više slučajeva od bilo koje druge zemlje, sa skoro 30 miliona infekcija. Indija i Brazil su na drugom i trećem mestu, sa 11,2 miliona i 10,9 miliona slučajeva.\nGlobalni bilans umrlih od koronavirusa je dostigao 2,5 miliona, prema podacima Univerziteta Džons Hopkins.


Tiket dana - četvrtak, 21.10.2021. | Sportske Kladionice\nHome Sportsko klađenje Tiket dana Tiket dana – četvrtak, 21.10.2021.\nZa današnji tiket dana smo odabrali 2 fudbalska i 1 košarkaški meč, a ukoliko tiket uplatite u kladionici 22bet koeficijent 3.83 nudi mogućnost solidne zarade. Pored tiketa dana, naš predlog je i da pogledate prognoze utakmica koje svakodnevno postavljaju eksperti sa sajta sportske-kladionice.com.\n21.10 20:30, Olimpia Milano – ASVEL, Euroleague\nU petom kolu Eurolige će se sastati timovi iz vrha tabele, Olimpia Milano i ASVEL. Olimpia je na maksimalnom skoru nakon četiri odigrana meča, i zbog neđto lošije koš razlike u odnosu na Barselonu zauzimaju drugo mesto na tabeli.\nDo sada su bili bolji od CSKA sa 84:74, Baskonije 78:64, Makabija iz Tel Aviva 83:72, i Anadolu Efesa u poslednjem kolu rezultatom 75:71. Ozbiljnim startom ove sezone su nagovestili da žele da ponove prošlosezonski uspeh, kada su stigli do Final Four-a.\nDeluje da je makar na papiru ASVEL slabiji nego prošle sezone, ali ih to za sada ne sprečava da prave dobre rezultate. Sa skorom od tri pobede i jednim porazom su na visokom petom mestu na tabeli.\nPrilično lako su savladali Žalgiris u prvom kolu sa 88:76, da bi prvi ovosezonski brejk napravili na gostovanju Albi slavivši rezultatom 71:67. Parvi podvig su napravili u trećem kolu kada su na svom terenu uspeli da sa 75:73 savladaju aktuelnog šampiona, ekipu Anadolu Efesa.\nSeriju dobrih rezultata je prekinuo Makabi, koji je bodove iz Vilerbana odneo pobedom 93:85. Iako je Olimpia dobila tri od četiri međusobna duela dvocifrnom razlikom, smatramo da je ASVEL u solidnoj formi, i da je možda malo i potcenjen u ovoj utakmici.\nASVEL +14.5 AH 1,435 22bet\n21.10 21:00, Basel – Omonia, Europa Conference League,\nEkipa Švajcarskog Basela trenutno u grupi H zauzima drugo mesto sa četiri osvojena boda, koliko ima i prvoplasirani Qarabag. U prvom kolu su u gostima odigrali 0:0 sa Qarabagom, i propustili su lepu šansu obzirom da su u tom meču dominirali po svim aspektima igre. Nespeh iz prvog kola su anulirali trijumfom 4:2 na svom terenu protiv neugodnog Kairata, i pokazali da su glavni kandidati za osvjanje prvog mesta u grupi.\nNa tom putu ih večeras čeka duel sa Kiparskom Omonijom, koja je trenutno poslednja u grupi sa samo jednim osvojenim bodom. Kiprani su uspeli da u prvom kolu izvuku bod protiv Kairata odigravši 0:0 u gostima, a u narednoj rundi su na svom terenu pretprli ubedljiv poraz rezultatom 4:1 od Qarabaga.\nPo svemu prikazanom do sada, teško je za očekivati da se Omonia može ozbiljnije uključiti u borbu za jedno od prva dva mesta u grupi, i verujemo da fudbaleri Basela neće propustiti zaista lepu priliku da trijumfom večeras preuzmu prvo mesto u grupi.\n1 ( Basel fulltime ) 1.42 22bet\n21.10 21:00 Partizan – Gent, Europa Conference League\nFudbaleri Partizana trenutno dele prvo mesto u grupi B sa večerašnjim protivnikom, i ishod ovog meča već sada može dati odgovor na pitanje koja će od ove dve ekipe u nastavak takmičenja sa prve pozicije u grupi.\nPartizan je u oba meča do sada trijumfovao, i pokazao evidentnu razliku u kvalitetu u odnosu na svoje protivnike. Nakon pobede od 2:0 protiv Anorthosisa u gostima, Crno beli su sigurnom igrom savladali Estonsku Floru na svom terenu identičnim rezultatom.\nSvaki osvojeni bod u grupi Partizanu donosi značajna finansijska sredstva, a eventualni plasman dalje sa prvog mesta bi im doneo dodatnih milion eura, i to je novac koji je Partizanu u ovom trenutku preko potreban.\nMotiva da se i večeras napravi dobar rezultat neće nedostajati, tako da od domaćeg tima očekujemo još jednu ofanzivnu partiju. Gent je takođe na skoru od dve pobede, i zbog lošije gol razlike su ispod Partizana.\nPosle dosta muke su uspeli da savladaju Floru u gostima sa 1:0, a dosta sigurniji su bili protiv Anorthosisa u drugom meču koji su dobili sa 2:0. Belgijski tim je kvalitetu jako sličan Partizanu i jako je nezahvalno prognozirati pobednika. Obe ekipe igraju brzo i ofanzivno, tako da je za nas najsigurnija opcija da će se mreže oba golmana zatresti po najmanje jednom.\nBTTS 1,88 22bet\nUkupni koeficijent 3.83


Stripom protiv falsifikovanih lekova - Užicka Republika Press\nStripom protiv falsifikovanih lekova\n50% lekova koji se prodaju preko Interneta je falsikovano. Takvi lekovi mogu ozbiljno ugroziti zdravlje. Posebno ugroženi mladi.\nOpasnost od falsifikovanih lekova po ljudski život je ogromna, od čega nije zaštićena nijedna zemlja na svetu. Ova pojava nažalost sve više utiče i na mlade, jer oni u kontakt sa različitim proizvodima dolaze preko Interneta i društvenih mreža, koristeći ih uglavnom u rekreativne svrhe, ali nesvesni da time ozbiljno i dugoročno ugrožavaju svoje zdravlje. Unapređenje znanja o falsifikovanim lekovima je ključno za očuvanje zdravlja i života mladih ljudi.\nKako bi se deci, tinejdžerima i studentima pojasnila ova tema na pristupačan i zanimljiv način, napravljen je edukativan strip „Lana Tafi“ u formi interaktivne igre – priče sa više krajeva. Čitaoci ovog stripa imaju aktivnu ulogu, i svojim odlukama vode kroz priču likove sa kojima se lako mogu identifikovati, pokušavajući da izbegnu zamke i iskušenja nalik onima koje ih mogu snaći u stvarnom svetu.\nNa tribini koja je nedavno održana u Užicu, mladi ali i medicinski radnici bili su u prilici da čuju o opasnostima po zdravlje koje izazivaju falsifikovani lekovi i da dobiju strip. Česti su slučajevi da falsifikovane lekove kupuju mladi ne sluteći da upravo ti lekovi imaju toksičan efekat i da im ugrožavaju zdravlje. Najpre dolazi do oštećenja bubrega i jetre, jer se u falsifikovane lekove često stravljaju otrovne materije koje imitiraju izgled i sadržaj leka, istakao je Pavle Zelić iz Agencije za lekove, dodajući da se prilikom kontrole u takvim lekovima pronalaze otrovi za pacove, teški metali, prah od cigle, boje za puteve, vosak za pod i drugi dodaci. Ukoliko ste u dilemi da li je lek originalan ili falsifikovan, sumnje se jedino mogu odagnati prijavom Nacionalnoj kontrolnoj laboratoriji Agencije za lekove.\nProcena Svetske zdravstvene organizacije je da se na globalnom tržištu lekova nalazi čak 10% falsifikovanih. Srbija se svrstava u zemlje razvijenog sveta koje imaju dobre sisteme kontrole u ovoj oblasti.\nZabrinjavajuće je da je 50% lekova koji se prodaju preko Interneta lažno. U našoj zemlji kupovinom lekova na ovaj način krši se zakon (jer je promet lekova preko Interneta zabranjen. Još opasnije je što na taj način svesno ili nesvesno rizikujemo svoje zdravlje.\nNajozbiljnija situacija sa falsifikovanim lekovima je u Africi čije tržištu je zasuto sa čak 30% falsifikovanih lekova, usled čega je veliki broj smrtnih slučajeva.\nZa bilo koji lek, može se tvrditi da je ispravan, tek nakon što prođe kontrolu neke od zvanično sertifikovanih laboratorija kakva je pri republičkoj Agenciji za lekove i medicinska sredstva ili neke druge u svetu.\nInače, falsifikovanje lekova kao kriminalna aktivnost je u ekspanziji. Sa godišnjim obrtom od 200 milijardi evra pretekla je trgovinu drogom i oružjem. Falsifikovani lekovi donose ogromnu zaradu, a kazne za počinioce kada se otkriju su vrlo niske.\nTreba istaći da je ovaj projekat okupio referentne državne i međunarodne institucije u Evropi i Srbiji koji se bore protiv falsifikovanih lekova, konkretno Evropski direktorat za kvalitet lekova i brigu o zdravlju Saveta Evrope (European Directorate for Quality of Medicine and Healthcare – EDQM of Council of Europe) i Italijansku agenciju za lekove (Agenzia Italiana del Farmaco – AIFA) koji su finansirali projekat, dok je za realizaciju bila zadužena Agencija za lekove i medicinska sredstva Srbije – ALIMS.\nNa samom stripu su radili Pavle Zelić iz Agencije za lekove i medicinska sredstva koji je pored pisanja scenaria bio i vođa projekta i Boris Nenezić, diplomac Akademije primenjenih umetnosti Univeziteta u Beogradu i uspešan ilutrator i strip autor, dok je koncept definisao Dr Domeniko Di Đorđo iz AIFA. Zato je, pored obrazovne uloge, „Lana Tafi“ realizovan sa puno umeća i kreativnosti, i u duhu devete umetnosti – stripa. Cilj ovog projekta je da se poruka i znanje o problemu falsifikovanih lekova prenese što većem broju mladih ljudi. Veliko interesovanje preko 10 država, članica Saveta Evrope, od Jermenije do Velike Britanije i od Malte do Poljske, koje su najavile da će objaviti ovaj strip i koristiti ga za edukaciju mladih u svojim zemljama je najveća potvrda uspeha i relevantnosti ove velike inicijative.


Predstavljen "Multivan Merida" MTB tim na Majorci | | #BiciSvet\nHermida u duginim bojama\nPrezentavija MTB Multivan-Merida tima, održana je prošlog vikenda na Majorci. Aktuelni svetski šampion Hose Antonio Hermida (Jose Antonio Hermida), prisutnima je predstavio novu opremu i dres svetskog šampiona za 2011. godinu.\nOvo je bio naporan dan za svetskog šampiona, zbog iscrpljujućih pitanja novinara, iz više od dvadeset zemalja. Bili su prisutni i predstavnici sponzorskih brenodva, bez kojih jedna ovakva prezentacija ne bi mogla da se održi\n„ Mogu da kažem da sam uvek imao dobar kontakt sa novinarima i da sam imao ljubazan odnos sa njima tokom čitave moje karijere. Svakako da od trenutka kada sam postao svetski šampion, interesovanje novinara, za moje aktivnosti, se udvostručilo“, rekao je Hermida.\nPrezentacija tima, bila je ujedno i prezentacija nove opreme i Merida bicikala, uključujući i drumske bicikle, ciklo kros bicikle i 29-jnere.Prema rečima Hermide, nema značajnih promena u XC biciklama.\n„To je model koji radi odlično i teško je poboljšati ga, iako Merida radi na tome da ih još više unapredi. Novina je je nova „big nine“ , hardtail sa točkovima od 29 inča. Mnogo mi se sviđa ovaj model i siguran sam da ćete me videti na više od jedne trke kako ga vozim“, izjavio je svetski šampion. Novu Meridu 96 možete pogledat OVDE\nZajedno sa svojim kolegom, Ralf Nafom, Hermida će sezonu otvoriti 27. februara na “Andalucía Bike Race” kupu.\nOva prezentacija je sa prošlogodišnjeg predstavljanja\nPrevious PostLeopard Trek – prezentacija novog tima braće Šlek (video)Previous Post\nNext PostDžordž Hinkapi u vazdušnom tunelu (video)Next Post\nPotpuno ravna etapa, što je vrlo neobično za Vueltu. Jedino...\nSedeći način života, premalo aktivnosti, previše grickalica i slatkiša, to...


Zajednica Opština Crne Gore » Blog Archive » Zajednica opština Crne Gore na sastanku sa Monitoring misijom Kongresa lokalnih i regionalnih vlasti Savjeta Evrope\nZajednica opština Crne Gore na sastanku sa Monitoring misijom Kongresa lokalnih i regionalnih vlasti Savjeta Evrope\nMonitoring misija Kongresa lokalnih i regionalnih vlasti Savjeta Evrope u periodu 09-11. juna 2015. godine boravi u Crnoj Gori, gdje će obaviti niz konsultativnih sastanaka sa najznačajnijim institucijama zaduženim za predlaganje, utvrđivanje i sprovođenje politika kojima se implementira sistem lokalne samouprave u Crnoj Gori i njegova usklađenost sa Evropskom poveljom o lokalnoj samoupravi.\nPrvi u nizu sastanaka, Monitoring misija Kongresa lokalnih i regionalnih vlasti Savjeta Evrope je održala 09.06.2015. godine u Podgorici sa predstavnicima Zajednice opština Crne Gore, odnosno članovima Delegacije Crne Gore pri Kongresu lokalnih i regionalnih vlasti Savjeta Evrope.\nSastanku su prisustvovali članovi Monitoring misije Savjeta Evrope: Gaye Doganoglu i Henrik Brade Johansen, izvjestioci o lokalnoj demokratiji, Veith Mehde, nezavisni ekspert, Stephanie Poirel, sekretar Misije i Fritz Bohm, zamjenik sekretara Misije. Delegaciju Zajednice opština predstavljali su: Aleksandar Žurić, šef Delegacije Crne Gore u Kongresu lokalnih i regionalnih vlasti Savjeta Evrope, Refik Bojadžić, Generalni sekretar Zajednice opština, kao i članovi Delegacije: Sonja Nikčević, član, Časlav Vešović i Zenepa Ljiković, zamjene člana i Vanja Starovlah, sekretar Delegacije.\nCilj održavanja sastanka je bio da se predstavnici Monitoring misije upoznaju sa trenutnim stanjem u lokalnoj samoupravi, lokalnoj demokratiji i vladavini prava na lokalnom nivou u Crnoj Gori, odnosno o njenom napretku u odnosu ispunjavanje vrijednosti utvrđenih Evropskom poveljom o lokalnoj samoupravi u poređenju sa Izvještajem iz 2010. godine. Na osnovu niza sastanaka koji će se ovom prilikom obaviti, Monitoring misija će pripremiti novi Izvještaj o stanju lokalne demokratije u Crnoj Gori i sa tim će upoznati članove Kongresa na sljedećem sastanku ove značajne međunarodne institucije.\nNa sastanku je posebno bilo riječi o zakonodavnom okviru kojim se regulišu pitanja od značaja za sistem lokalne samouprave, sa posebnim osvrtom na važeće izborno zakonodavstvo; finansiranje lokalne samouprave; upravni i finansijski nadzor u lokalnoj samoupravi; odnose i saradnju centralnih i lokalnih vlasti; (ne) ratifikovanje pojedinih članova Evropske povelje o lokalnoj samoupravi; položaj i ulogu Zajednice opština Crne Gore kao nacionalne asocijacije svih jedinica lokalne samouprave, i niz drugih pitanja od značaja za pripremu izvještaja Monitoring misije.\nPredstavnici Zajednice opština su, između ostalog, posebno istakli da je za dalji razvoj i unapređenje lokalne demokratije i dinamiziranje reformi u oblasti javne uprave, uključujući i lokalnu samoupravu u Crnoj Gori od posebnog značaja formiranje Ministarstva za javnu upravu i lokalnu samoupravu. Takođe, donošenje novih i izmijena postojećih zakonskih propisa kojima se regulišu određena pitanja od značaja za lokalne samouprave, a kojim će se unaprijediti teško finansijsko stanje u kojima se nalaze jedinice lokalne samouprave, postavlja se kao prioritet u narednom periodu, pa su u tom smislu pozvali članove Monitoring misije da u svom Izvještaju posebnu pažnju posvete pitanju dovoljnosti sredstava za vršenje zakonom utvrđenih obaveza lokalnih samouprava.\nMonitoring misija Kongresa lokalnih i regionalnih vlasti će narednih dana imati niz sastanaka (sa Skupštinom Crne Gore, nadležnim ministarstvima, pojedinim opštinama, i dr.), nakon čega će pripremiti Izvještaj o stanju lokalne demokratije u Crnoj Gori koje će usaglasiti sa crnogorskim partnerima, a sa čijim sadržajem će upoznati članove Kongresa na narednom zasijedanju u oktobru mjesecu ove godine.


20. oktobar 2021. Učesnici sastanka\nPotpredsednik Orlić je istakao da Narodna skupština u potpunosti sledi politiku predsednika Republike Srbije Aleksandra Vučića, koju sprovodi i Vlada Srbije, u pogledu strateškog opredeljenja zemlje, a to je članstvo Srbije u EU. Izveštaj o napretku Srbije za 2020. godinu je zadovoljavajući, ocenio je potpredsednik parlamenta, i dodao da je EU konstatovala napredak Srbije i izrazila spremnost za otvaranje dva nova klastera. To je rezultat našeg dobro obavljenog posla i Srbija je pripremljena za nove pregovaračke klastere, naveo je dr Orlić.\nOn je dodao i da je evaluacija naših rezultata u bliskoj vezi sa razvojem dijaloga Beograda i Prištine, što je specifična okolnost evropskog puta Srbije. Srbija je posvećena tom dijalogu, koji se vodi na najvišem političkom nivou, jer ga predvodi lično predsednik Republike Aleksandar Vučić, što pokazuje važnost koju pridajemo dijalogu, naglasio je dr Orlić. On je ukazao da je neophodno da se promeni odnos Prištine, navodeći da je u prethodnom periodu ponovo došlo do ozbiljne eskalacije nasilja prema srpskoj zajednici na KiM, a koje je vođeno upravo iz Prištine. Srbija se u teškim uslovima bori da dijalog opstane, dok ga duga strana sabotira, a još uvek nije ispunila svoju najvažniju obavezu koja je predviđena Briselskim sporazumom iz 2013. godine – da formira Zajednicu srpskih opština, ocenio je dr Vladimir Orlić. U svemu tome važna je i uloga Evropske unije, koja je, ne samo medijator, već i garant Briselskog sporazuma, kazao je Orlić.\nI u tim okolnostima, Srbija uspeva da održi nivo podrške građana evropskim integracijama, iako je to izuzetno teško, u uslovima stalne sabotaže dijaloga od strane Prištine i odsustva realizacije garancija EU, naveo je potpredsednik Narodne skupštine.\nVladimir Orlić je u razgovoru sa potpredsednicom Bundestaga istakao i da je Srbija posebno ponosna na izvanredne rezultate u ekonomiji, postignute u poslednjih nekoliko godina, što prepoznaje u svom izveštaju i EK. Naglasio je da su za Srbiju veoma važni odnosi sa Nemačkom, te da je uvišestručen nivo investicija koje dolaze iz Nemačke, navodeći da preko 70.000 naših građana radi u nemačkim kompanijama koje posluju u Srbiji.\nOn je naveo i da se Srbija uspešno bori sa pandemijom izazvanom korona virusom, da je učinjeno sve da se obezbede vakcine, ne smo za naše građane, već i za građane država regiona, i ukazao da su lično predsednik Srbije Aleksandar Vučić i predsednica Vlade Srbije Ana Brnabić uručili prve kontigente vakcina pojedinim državama u regionu.\nDr Vladimir Orlić upoznao je sagovornicu i sa sadašnjim sazivom parlamenta, navodeći da su od šest potpredsednika Narodne skupštine, dva žene i dva predstavnici partija nacionalnih manjina. On je naveo i da u tekućem sazivu, od 250 narodnih poslanika, 98 su žene, što je posledica izmene izbornih zakona i uvedene obaveze da u parlamentu bude zastupljeno 40 odsto žena. To je prepoznato i u najnovijem Izveštaju Evropske komisije o napretku Srbije, naveo je Orlić i dodao da je Narodna skupština u značajnoj meri unapredila svoj rad.\nPotpredsednica Bundestaga Klaudija Rot upoznala je sagovornike sa aktuelnom političkom situacijom u Nemačkoj, nakon održanih parlamentarnih izbora. Navela je da se naredne nedelje očekuje formiranje parlamenta i izbor predsedništva, kao i da traju pregovori o formiranju Vlade. Ocenila je da je bitno što je u Izveštaju EK konstatovan napredak Srbije, i iznela nadu da će biti otvoren pregovarački klaster koji se tiče zaštite životne sredine, jer bi se time otvorile nove mogućnosti za bilateralnu saradnju Srbije i Nemačke. On je istakla da je parlament središte demokratije, i zato stranke treba da izlaze na izbore, umesto da ih bojkotuju. Potpredsednica Rot je posebno istakla da će tokom boravka u Srbiji posetiti Kragujevac, kako bi se lično poklonila senima nevinih žrtava, streljanih 1941. godine.\nVesna Marković, predsednica Poslaničke grupe prijateljstva sa Nemačkom, u razgovoru je navela važnost međuparlamentarne saradnje, ukazujući na izuzetno dobru saradnju koja je ostvarena između poslaničkih grupa prijateljstva dva parlamenta. PGP sa Nemačkom u svom članstvu ima 100 narodnih poslanika, ukazala je ona, navodeći da je to najveći broj do sada, što govori o značaju koji narodni poslanici pridaju saradnji sa Nemačkom, koja je ključna zemlja EU. Izrazila je zahvalnost Nemačkoj što se zalaže za proširenje EU, što je svesna značaja koje ono ima za stabilnost celog regiona Zapadnog Balkana.\nMarković je izrazila nadu da će učešće partije zelenih u novoj Vladi Nemačke pomoći realizaciju Deklaracije „Zelene agende za Zapadni Balkan“, usvojene u Sofiji prošle godine, a za koju su već opredeljena sredstva iz fodova EU.


20.09.2018. / 7:00\nBIJELJINA/FOČA/ČAJNIČE/VIŠEGRAD/ – Predsjednik Republike Srpske Milorad Dodik:\n– u 11.00 časova posjetiće Akcionarsko društvo za proizvodnju i remont “Orao” u Bijeljini, zajedno sa ministrom odbrane Srbije Aleksandrom Vulinom;\n– u 12.15 časova prisustvovaće u Foči otvaranju mosta, obilasku bolnice i polaganju kamena temeljca za dječiji vrtić;\n– u 15.00 časova otvoriće u Čajniču fabriku za proizvodnju bio-mase;\n– u 17.00 časova prisustvovaće svečanoj akademiji u okviru obilježavanja slave opštine Višegrad. /Dom kulture/\nBIJELJINA – U 11.00 časova predsjednik Vlade Republike Srpske Željka Cvijanović prisustvovaće otvaranju 17. Međunarodnog poljoprivrednog sajma “Interagro 2018”. Otvaranju će prisustvovati i ministar poljoprivrede, šumarstva i vodoprivrede Republike Srpske Stevo Mirjanić i predsjednik Pokrajinske vlade Vojvodine Igor Mirović. /Agrotržni centar/\nBRATUNAC – U 11.00 časova ministar saobraćaja i veza Republike Srpske Neđo Trninić posjetiće sa predstavnicima Javnog preduzeća “Putevi Srpske” gradilište na dionici regionalnog puta Bratunac-Skelani i Bratunac-Drinjača. /izjave za medije u mjestu Rzine-Krasan polje, lokacija oko pet kilometara od Bratunca prema Drinjači/\nVIŠEGRAD – Ministar trgovine i turizma Republike Srpske Predrag Gluhaković:\n– u 11.00 časova prisustvovaće svečanom otvaranju prostorija Turističke organizacije Višegrad; /Ulica kralja Petra Prvog/\n– u 12.00 časova Gluhaković i direktor turističke organizacije Zlatibor potpisaće protokol o saradnji;\n– u 12.15 časova izjave za medije.\nBANJALUKA – U 13.00 časova konferencija za novinare povodom sjednice Republičkog odbora Sindikata radnika unutrašnjih poslova Republike Srpske. /Dom sindikata/VIDEO/\nBANJALUKA – U 10.00 časova radionica o temi “Prevencija i zaštita od poplava u malim i srednjim preduzećima u BiH” koju organizuje Program za lokalnu samoupravu i ekonomski razvoj BiH – EU protokol u saradnji sa Privrednom komorom Republike Srpske. /prostorije Komore/\nBANJALUKA – U 19.00 časova Međunarodni aerodrom Banjaluka organizuje koncert povodom kandidature Banjaluke za evropsku prijestonicu kulture 2024. godine. Izjave nakon koncerta. /zgrada Aerodroma Banjaluka/VIDEO/\nFOČA – U 11.00 časova parastos, polaganje cvijeća i prisluživanje svijeća povodom obilježavanja sjećanja na 26 godina od stradanja 42 srpska civila i vojnika, koje su iz zasjede ubili muslimanski vojnici. /kod spomenika na Papratnoj njivi, na starom putu Miljevina-Kalinovik/\nPALE – U 11.00 časova načelnik opštine Pale Boško Jugović i direktor “Elektrodistribucije” LJubomir Mrda obići će industrijsku zonu “Famos – Koran”. Izjave za medije predviđene su nakon obilaska.\nPALE – U 13.00 časova višestruki šampion Specijalne olimpijade Lusi Mejer razgovaraće sa članovima udruženja “Sunce” i predstavnicima Omladinskog aktivacijskog komiteta mladih Anđelom Petrović i Nikolom Mihailovićem o mogućnostima za poboljšanje položaja lica sa invaliditetom. /prostorije udruženja “Sunce”/\nSARAJEVO – U 10.00 časova član Predsjedništva BiH iz Republike Srpske Mladen Ivanić učestvovaće na 11. regionalnoj konferenciji “Biznis plus”. /hotel “Holidej”/\nSARAJEVO – U 11.00 časova predsjedavajući Predsjedništva BiH Bakir Izetbegović primiće akreditivno pismo od novoimenovanog ambasadora Kuvajta u BiH Abdulaziza Ahmeda Hasana el Šaraha. /saopštenje/\nBANJALUKA – U 10.30 časova konferencija za novinare ministra inostranih poslova BiH Igora Crnatka povodom predstojeće posjete Sarajevu i Banjaluci ministra spoljnih poslova Rusije Sergeja Lavrova. /kabinet člana Predsjedništva BiH iz Republike Srpske/VIDEO/\nBANJALUKA – Predsjednik Kluba poslanika SDS-a u Predstavničkom domu parlamenta BiH Aleksandra Pandurević učestvuje na dvodnevnom Evroazijskom forumu žena u Sankt Peterburgu.\nSARAJEVO – U 13.00 časova nastavak suđenja nekadašnjem komandantu Specijalne jedinice MUP-a tadašnje BiH Draganu Vikiću i još trojici optuženih za ubistvo zarobljenih pripadnika JNA 22. aprila 1992. godine u Sarajevu. /Sud BiH/\nVIŠEGRAD – U 18.00 časova kandidat SNSD-a za člana Predsjedništva BiH iz Republike Srpske Milorad Dodik prisustvovaće tribini SNSD-a u Višegradu. /sportska dvorana/\nBIJELJINA/ČAJNIČE – Kandidat SNSD-a za predsjednika Republike Srpske Željka Cvijanović:\n– u 12.45 časova družiće se sa stranačkim aktivistima na predizbornoj tribini Gradskog odbora SNSD-a Bijeljina; /gradski trg/\n– u 15.00 časova prisustvovaće stranačkoj tribini u Čajniču. /ispred hotela “Orijent”/\nVLASENICA – U 20.00 časova izborna konvencija partija SzP kojoj će prisustvovati kandidati ove koalicije za predsjednika Republike Srpske Vukota Govedarica i za srpskog člana Predsjedništva BiH Mladen Ivanić. Izjave su predviđene prije početka skupa. /Trg srpskih boraca/\nSRBAC – U 20.00 časova predsjednik SP-a Petar Đokić prisustvovaće centralnoj predizbornoj tribini SP-a na kojoj će biti predstavljeni kandidati za poslanike u Narodnoj skupštini Republike Srpske iz Izborne jedinice dva i Predstavničkom domu parlamenta BiH iz Izborne jedinice jedan. /Dom kulture/\nBRČKO – U 18.00 časova centralni predizborni miting Prve SDS, na kojem će se predstaviti kandidati ove stranke za predsjednika Republike Srpske Radomir Lukić i za srpskog člana Predsjedništva BiH Gojko Kličković. Biće predstavljeni i poslanički kandidati Prve SDS za Narodnu skupštinu Srpske i Predstavnički dom parlamenta BiH. Izjave za novinare predviđene su za 17.45 časova. /Dom kulture/\nBANJALUKA – U 20.00 časova koktel za mlade u organizaciji Ujedinjene Srpske. Prije početka skupa predviđeno je obraćanje predsjednika Ujedinjene Srpske Nenada Stevandića i kandidata ove stranke za Narodnu skupštinu Republike Srpske iz Izborne jedinice tri Natalije Trivić i Nevena Stanića. /restoran “Akvana”/\nPETROVAC/DRINIĆ – U 19.00 časova predizborna tribina DNS-a na kojoj će govoriti predsjednik DNS-a Marko Pavić, kao i nosioci lista za Narodnu skupštinu Srpske iz Izborne jedinice tri Nedeljko Čubrilović i Parlamentarnu skupštinu BiH iz Izborne jedince jedan Dragutin Rodić. Izjave su predviđene u 18.45 časova. /sala Osnovne škole “Drinić”/\nBEOGRAD – U 9.00 časova konferencija o visokotehnološkom kriminalu i informacionoj bezbjednosti “Poveži se sigurno”, na kojoj će se obratiti premijer Srbije Ana Brnabić i ministar unutrašnjih poslova Nebojša Stefanović. /Palata Srbije/\nBEOGRAD – U 11.00 časova otvaranje 55. Beogradskih međunarodnih susreta pisaca. /svečana sala Stari dvor, Dragoslava Jovanovića 2/\nATINA – Njemački ministar spoljnih poslova Hajko Mas u posjeti Atini. Predviđeni razgovori sa grčkim predsjednikom Prokopisom Pavlopulosom i ministrom spoljnih poslova Nikosom Kocijasom.


Dodik: Za FK "Borac" dogovorena pomoć od pola miliona KM - SportABC\nHomeFudbalDodik: Za FK “Borac” dogovorena pomoć od pola miliona KM\n07.12.2018. 19:47 Milan Kovačić Fudbal Komentari isključeni za Dodik: Za FK “Borac” dogovorena pomoć od pola miliona KM\nPredsjedavajući Predsjedništva BiH Milorad Dodik rekao je da je za FK “Borac” dogovorena pomoć od pola miliona KM, a u ponedjeljak, 10. decembra, biće poznato koliko je novca prikupljeno na donatorskoj večeri ovog kluba koji od naredne sezone namjerava da se takmiči u Premijer ligi BiH i obezbijedi učešće na evropskoj sceni, potvrdila je Srni portparol Kluba Brankica Bavrlić LJubojević.\nOna je navela da je Dodik u obraćanju na večerašnjoj manifestaciji rekao da je sa predsjednikom Republike Srpske Željkom Cvijanović i mandatarom za sastav nove Vlade Srpske Radovanom Viškovićem dogovorio da se “Borcu” obezbijedi pomoć u visini od pola miliona KM.\n“U ponedjeljak, 10. decembra biće poznat tačan iznos novca prikupljenog na donatorskoj `Crveno-plavoj večeri `Borca`”, kaže ona.\nLJubojevićeva je navela da je Dodiku na donatorskoj večeri poklonjena Zlatna fudbalska lopta FK “Borac”, a Cvijanovićevoj Zlatna klupska plaketa.\nDodik je večeras izrazio nadu da će Fudbalski klub “Borac” iz Banjaluke već u narednoj godini postati jedan od najboljih i najozbiljnijih sportskih kolektiva u BiH i obezbijediti učešće u takmičenjima na međunarodnoj fudbalskoj sceni.\nDonatorsko “Crveno-plavo veče `Borca`”, najvećeg fudbalskog kluba u Srpskoj i jesenjeg šampiona Prve republičke lige, organizovano je večeras s ciljem da se ovaj klub dodatno stabilizuje i ima sigurnu budućnost, te da se od naredne sezone takmiči i postiže uspjehe u Premijer ligi BiH.\nGosti “Crveno-plave večeri `Borca`” bili su srpske fudbalske legende, sadašnji i bivši igrači, te članovi stručnog štaba i rukovodstva Kluba, ali i čelni ljudi Fudbalskog saveza Srbije – predsjednik Slaviša Kokeza, potpredsjednik Marko Pantelić i sportski direktor Darko Kovačević, kao i druge poznate fudbalske i sportske ličnosti.\nManifestaciji, održanoj u banjalučkom restoranu “Agape” u organizaciji FK Borac, prisustvovala su, osim Dodika i Cvijanovićeve, mandatar za sastav nove vlade Srpske Radovan Višković, ministri u Vladi Srpske i gradonačelnik Banjaluke Igor Radojičić, te brojne zvanice iz javnog, političkog, sportskog, kulturnog, privrednog i društvenog života Srpske, Srbije i Banjaluke.\nCrvena Zvezda u misiji odbrane neosvojive Marakane protiv Paris Saint-Germain\nZa RK Borac bez depozita nema Evrope\n11.06.2014. 09:23 sportABC Rukomet Komentari isključeni za Za RK Borac bez depozita nema Evrope\n[dropcap]BANJALUKA[/dropcap] Rukometni klub Borac m:tel danas do ponoći mora da uplati 25.000 evra depozita Evropskoj rukometnoj federaciji (EHF) ili će, …\n19.12.2018. 22:34 Milan Kovačić Ostali sportovi Komentari isključeni za Udružuju se klubova iz Borčeve sportske porodice\nU VIP salonu dvorane “Borik” u utorak veče je održan prvi, neformalni sastanak predstavnika klubova iz Borčeve sportske porodice u …\nCrvena zvezda najavila humanitarni meč u Banjaluci\n20.05.2014. 20:57 sportABC Fudbal Komentari isključeni za Crvena zvezda najavila humanitarni meč u Banjaluci\n[dropcap]BEOGRAD[/dropcap] U cilju pomaganja stanovništvu pogođenom poplavama u Republici Srpskoj, iz tabora Fudbalskog kluba Crvena zvezda su najavili odigravanje humanitarnog …


Otkrivena skica ispod Leonardove „Bogorodice među stenama“\nTanjug 28. avgusta 2019. 15:14\nLONDON – Čuvena slika Leonarda da Vinčija „Bogorodica među stenama“ u londonskoj Nacionalnoj galeriji „otkrila“ je tajnu da je ispod slike zaboravljena skica koju je majstor premazao i na sasvim drugi način naslikao finalnu varijantu tog slavnog dela.\nSlika koja je sada u centru pažnje stručnjaka restauratora biće centralno delo izložbe koja se priprema u Načionalnoj galeriji, a posvećena je upravo otkrivanju skice ispod aktuelne slike.\nNacionalna galerija organizuje izložbu koja bi trebalo da ilustruje tehniku rada Leonarda da Vinčija iza koga je do sada sačuvano samo 15 slika.\nStručnjaci Galerije su otkrili da je zaboravljena skica prikazivala anđela i Isusa Hrista kao dete i veoma se razlikuje od konačne verzije ove dve ličnosti.\nPredstavnik za štampu Nacionalne galerije je priznao da stručnjacima nije jasno zašto je umetnik odbacio prvu verziju ovog dela jer sasvim je prihvatljiva.\n„Još su primetni otisci ruku umetnika koji je poravnavao debljinu drvene ploče na kojoj je slikao“, istakao je portparol.\nTim sačinjen od šest eksperata koristi najsavremenije instrumente za snimanje onoga što je slikano ispod konačne verzije slike rađene između 1495. i 1508. godine. Postoji još jedna verzija istog motiva koju je Leonardo naslikao u periodu između 1452. i 1519. i koja je otišla u Pariz, a sada se nalazi u Luvru.\nZa crtež koji se nalazi ispod završene slike autor je koristio materijal u kojem je bilo cinka i to je omogućilo da se dobije veoma jasna i precizna reprodukcija skice. Skica se mogla snimiti rengenskim zracima i savremenijim infracrvenim i hiperspektralnim tehnologijama koje su korišćene da bi američki vojnici istražili kompleks u kome je živeo Bin Laden 2011. kada je i ubijen.\nSlika je, inače, naručena da bi krasila oltar kapele posvećene Bogorodicinom bezgrešnom zaceću. Predviđeno je da izložbeni delovi u prizemlju Nacionalne galerije budu posvećeni snimcima rada na otkrivanju skice, a jedan deo će biti kopija kapele za koju je slika rađena.\nGabrijel Fajland, direktor Nacionalne galerije, kazao je da će izložba „pružiti priliku posetiocima da istraže da Vinčijev kreativni proces“. Šef konzervatora Galerije Leri Kit je izjavio da se „ne bi iznenadio da se tokom rada konzervatora nađu još neka iznenađenja ispod slike“.\nIzložba se priprema u saradnji sa „59 Productions“ koji je radio na izložbi Dejvida Bouvija u „Viktorija i Albert muzeju primenjene umetnosti“. To je neka kombinacija izložbe i prikazivanja tehnike slikanja, kazao je Ričard Sleni, jedan od direktora ove firme.\n„Da Vinči je voleo da sve dobro prouči i daćemo priliku publici da se upozna sa njegovim radom iz jedne mnogo intimnije perspektive“, kazao je Sleni.\nU svakoj od sala biće demonstrirana jedna od tehnika koje je primenjivao da VInči dok će u poslednjoj biti sama slika sveže restaurirana u punom sjaju, najavio je Sleni.,\nRestauracija slike je zapocela 2008. i od tada je utvrđeno da je poza Bogorodice izmenjena. Tada je postojala sumnja da su sliku naslikali njegovi učenici, a on je dao samo osnovni koncept, rekao je 2010. umetnički kritičar Gardijana Džonatan Džons.\nRestauracija je započela skidanjem debelog sloja laka i ulja, a kada je to uklonjeno pokazalo se da je cela slika delo da Vinčija.\nMaja ove godina nađena je među Leonardovim crtežima u Kraljevskoj kolekciji skica nekog bradatog muškarca i to je identifikovano kao umetnikov rad.\n„To je neobavezna skica samog Leonarda, jedina koju je sam naslikao“, tvrdi Martin Klejton, šef odeljenja crteža i grafika u Kraljevskoj kolekciji.\nIzložba „Leonardo:iskustvo jednog remek dela“ u Nacionalnoj galeriji biće otvorena 9. novembra i trajaće do 12 januara.


Slavlje u Dudovoj šumi, Subotičani postavili rekord u poseti\nObjavljeno 12 jun 2011\nŽenska seniorska reprezentacija Srbije nastavila je trijumfalni niz u III Evropskoj ligi 2011. Večeras je, u drugoj utakmici III vikenda A grupe, u Subotici, savladana Francuska sa 3:0, po setovima 25:16, 25:16, 25:17 posle 72 minuta igre.\nPobeda Srbije u taj breku\nObjavljeno 11 jun 2011\nSeniorke Srbije ostvarile su peti trijumf u III Evropskoj ligi 2011, u Subotici su savladale Francusku u prvom meču III vikenda A grupe sa 3:2, po setovima 25:13, 19:25, 19:25, 25:22, 17:15 posle 115 minuta igre.\nDueli Srbije i Francuske u Subotici\nObjavljeno 10 jun 2011\nŽenska seniorska reprezentacija Srbije ugostiće reprezentaciju Francuske u dvomeču III vikenda A grupe III Evropske lige 2011. Utakmice će se igrati u subotu i nedelju u Subotici, u dvorani Dudova šuma. Tim povodom, danas je u hotelu „Glorija”, u Subotici, održana konferencija za novinare kojoj su prisustvovali Jovana Brakočević, reprezentativka Srbije, Zoran Terzić, prvi trener seniorki Srbije, Saša Vučinić, gradonačelnik Subotice i Nemanja Simović, član gradskog veća Subotice za sport, omladinu i turizam.\nSeniorke još jednom bez izgubljenog seta\nObjavljeno 04 jun 2011\nŽenska seniorska reprezentacija Srbije ostvarila je četvrtu uzastopnu maksimalnu pobedu u III Evropskoj ligi 2011. Srbija je večeras u Las Palmasu, u drugoj utakmici II vikenda A grupe, savladala Španiju sa 3:0, po setovima 25:17, 25:20 i 25:17, posle 72 minuta igre.\nMaksimalna pobeda Srbije u Las Palmasu\nŽenska seniorska reprezentacija Srbije ostvarila je trežu uzastopnu maksimalnu pobedu u III Evropskoj ligi 2011. Srbija je večeras u Las Palmasu, u prvoj utakmici II vikenda A grupe, savladala Španiju sa 3:0, po setovima 25:22, 25:18 i 26:24, posle 87 minuta igre.


Sastanak partnera projekta RISKMAN u Sarajevu\nU okviru projekta RISKMAN - „Jačanje obrazovnog kapaciteta za upravljanje rizicima od alohtonih akvatičnih vrsta na Zapadnom Balkanu“ (Educational Capacity Strengthening for Risk Managment of Non-native Aquatic Species in Western Balkans - Erasmus) u periodu od 14 - 18 marta tekuće godine održava se sastanak svih projektnih partnera. Domaćin sastanka je Prirodno-matematički fakultet Univerziteta u Sarajevu, koji je, pored još 12 partnerskih institucija iz Italije, Crne Gore, Bosne i Hercegovine, Hrvatske, Turske, Grčke i Albanije ravnopravan partner na projektu.\nTokom petodnevnog sastanka raspravljaće se o nekima od najznačajnijh ciljeva projekta, od kojih su za Institut za biologiju mora i Prirodno-matematički Fakultet Univerziteta Crne Gore najznačajniji unapređenje i razvijanje nastavnih programa na postdiplomskim studijama Univerziteta Crne Gore, odnosno definisanje i priprema novih nastavnih predmeta koji se posebno odnose na invazivne i/ili unešene strane vrste u sektoru ribarstva i akvakulture.\nRazvoj novih kurikuluma na Univerzitetu Crne Gore doprinosi jačanju obrazovnog kapaciteta studenata, širenju i unaprijeđenju znanja iz oblasti akvatičnih ekosistema, a sve u skladu sa nekima od najvažnijih međunarodnih regulativa i konvencija. Posebna pažnja tokom definisanja kurikuluma posvetiće se Vodenoj Direktivi (Water Framework Directive), Morskoj Strategiji (Marine Strategy Framework Directive), kao i važnim međunarodnim konvencijama koje se odnose na spriječavanje širenja invazivnih vrsta (Konvencija o biološkom diverzitetu, Bernska Konvencija – Konvencija o zaštiti evropsklih divljih vrsta i njihovih staništa).\nTokom 18 mjeseci trajanja projekta, naučno-stručni tim Instituta za biologiju mora pod rukovodstvom dr Ane Pešić, kao i Prirodno-matematičkog fakulteta – Odsjek za biologiju Univerziteta Crne Gore pod rukovodstvom prof. dr Dragane Milošević, pripremili su osnov za definisanje novog kurikuluma koji će obuhvatiti proučavanje značaja naučnih istraživanja invazivnih vrsta, praćenje i upravljanje invazivnim akvatičnim vrstama; analize rizika i definicija mjera za spriječavanje širenja invazivnih vrsta, umanjenje njihovog uticaja na akvatična staništa i vrste, akvatične ekosisteme i biodiverzitet. Posebne aktivnosti projekta će biti posvećene obuci mladih u cilju njihove kvalifikacije za poslove na problematici invazivnih i alohtonih vrsta vodenih ekosistema.\nNakon detaljne analize postojećih podataka o broju, ekologiji i uticaju invazivnih vrsta, a u saradnji sa partnerskim Univerzitetima RISKMAN projekta, definisani su sledeći predmeti:\nPredmet: Biologija akvatičnih invazivnih vrsta\nPredmet: Uticaji akvatičnih invazivnih vrsta\nPredmet: Procjena uticaja i upravljanje akvatičnim invazivnim vrstama\nPilot testiranje uvođenja predloženih predmeta na partnerskim Univerzitetima je u toku, i na osnovu istog će se procjeniti kvalitet predloženih predmeta i njihovih sadržaja, te pripremiti osnova za zvanično uvođenje predmeta u nastavni sistem Univerziteta.\nTokom sastanka će biti analiziran i administrativni i finansijski napredak partnerskih institucija, razmjenjena iskustva na razvoju i pilot testiranju novih kurikuluma, dok će posebna pažnja biti posvećena i sastancima sa korisnicima, odnosno institucijama, udruženjima, organizacijama ili pojedincima koji su na određen način vezani za invazivne vrste ili zaštitu akvatičnih ekosistema.


source.ba | Od posljedica koronavirusa umro muzičar Aleksandar Sanja Ilić\nNjegova pesma „Halo, halo“ u izvođenju grupe Aske predstavljala je Jugoslaviju na takmičenju za pjesmu Evrovizije 1982. godine.\nSrbijanski muzičar, osnivač grupe "Balkanika", Aleksandar Sanja Ilić preminuo je od posljedica Covid-19 u 70. godini.\nNjegova pesma „Halo, halo“ u izvođenju grupe „Aske“ predstavljala je Jugoslaviju na takmičenju za pjesmu Evrovizije 1982. godine.\nDvije godine kasnije, Dado Topić i Slađana Milošević sa velikim usphehom snimaju njegovu kompoziciju „Princeza“, koja je postala i ostala hit.\nSa „Balkanikom“ je nastupao na koncertima širom svijeta, sa kojom je i 2018. godine predstavljao Srbiju na takmičenju za pjesmu Evrovizije 2018. godine.\nTagovi: koronavirussrbijaaleksandar sanja ilic


Savez za Srbiju pozvao Vučića da se podvrgne lekarskom pregledu - Glas Zaječara\nHome Politika Savez za Srbiju pozvao Vučića da se podvrgne lekarskom pregledu\nPonašanje Aleksandra Vučića u svakodnevnim javnim nastupima sve češće otvara pitanje njegovog zdravstvenog stanja, odnosno sposobnosti da obavlja funkciju predsednika Srbije. Gotovo u svakom njegovom nastupu manifestuju se ozbiljni poremećaji – od graničnih poremećaja ličnosti do paranoidnih sindroma, saopštio je danas Savez za Srbiju.\nSavez za Srbiju je pozvao Vučića da se pod hitno podvrgne lekarskom pregledu.\n“Pozivamo nadležne državne organe da se, do utvrđivanja zdravstvenog stanja predsednika Republike, sa maksimalnom pažnjom i odgovornošću odnose prema mogućnosti da je predsednik Srbije nesposoban da obavlja svoju dužnost, posebno imajući u vidu da je uzurpirao i rukovođenje organima nad kojima nema ingerencije”; zaključuje se u saopštenju.\nPrethodni tekstPotpisan sporazum o revitalizaciji arteske česme na Trgu Oslobodjenja u Zaječaru\nNaredni tekstU Zaječaru danas red sunce red oblaci\nKošarkaši zaječarske Tehničke škole na turniru u Aleksandrovcu 27/02/2020\nSaobraćajna nesreća u centru Zaječara 27/02/2020\nKaravan Dveri, u okviru kampanje „Oslobođenje“, u petak u Zaječaru 27/02/2020


Beta 16. septembra 2019. 14:40\nPredsedavajući Saveza za Srbiju (SzS) i predsednik Dveri Boško Obradović kazao je da je borba za fer i slobodne izbore borba koju opozicija treba da vodi, a ne borba medjunarodne zajednice.\n„Ovo nije borba medjunarodne zajednice nego naša borba“, rekao je Obradović.\nObradović je novinarima rekao da su brojni medjunarodni predstavnici bili u Srbiji i da će se SzS uvek sastati i razgovarati sa njima.\nOn je rekao da će dalji koraci bojkota biti razmatrani na narednim sednicama Predsedništva Saveza i dodao da će razgovarati i sa Inicijativom „Ne davimo Beograd“ i Pokretom „Dosta je bilo“ i drugim političkim organizacijama i nestranačkim ličnostima koji podržavaju bojkot.\nOn je tu odluku saopštio i pozivajući se na član 2. Sporazuma sa narodom koji je taj savez potpisao da neće učestvovati na predstojećim izborima dok se ne ispune uslovi za slobodne i fer izbore.\nObradović je kazao da je SzS „apsolutno veran svom potpisu na taj sporazum“.\nOn je podsetio i da je nedavno obeleženo godinu dana od osnivanja SzS-a i da su medju ključnim ciljevima tog saveza upravo slobodni i fer izbori.


U Francuskoj sutra dan žalosti povodom smrti bivšeg predsednika Žiskara D'Estena\nBeta 8. decembra 2020. 16:25\nU Francuskoj će sutra biti dan žalosti povodom smrti bivšeg predsednika Valerija Žiskara D’Estena (Valéry Giscard d’Estaing), koji je preminuo 3. decembra u 95. godini od posledica infekcije korona virusom.\nFrancuski predsednik Emanuel Makron (Emmanuel Macron) koji je odredio 9. decembar kao dan žalost, izjavio je nedavno da bivši predsednik i njegova porodica nisu želeli iz skromnosti odavanje nacionalne pošte, kao što je to učinjeno 2019. godine kada preminuo bivši predsednik Žak Širak (Jacques Chirac).\nMakron je rekao da će 2. februara, na dan rodjenja Žiskara, biti organizovana svečana ceremonija odavanja pošte u Evropskom parlamentu u Strazburu, prenela je agencija Frans pres.\nŽiskar, kako su ga kratko zvali Francuzi, sahranjen je 5. decembra u užem krugu porodice u Otonu jugozapadno od Pariza gde bivši predsednik poseduje dvorac.\nBivši francuski predsednik ostaće upamćen kao uvereni Evropljanin, reformator u Francuskoj ali i inspirator godišnjih samita lidera industrijski najbogatijih zemalja, koji se danas sastaju u okviru G7.\nŽiskar je tokom svog sedmogodišnjeg predsedničkog mandata od 1974. do 1981. kao treći predsednik Francuske od uvodjenja Pete Republike 1958. godine, radio na evropskoj izgradnji.\nNa nacionalnom planu, Žiskar je sa 48 godina 1974. godine postao najmladji predsednik Francuske, ali i prvi sa drugačijim političkim opredeljenjem posle harizmatičnog Šarla de Gola (Charles de Gaulle) i njegovog naslednika Žorža Pompidua (Georges Pompidou).\nKao predstavnik desnog centra ili liberalnije proevropske desnice, Žiskar se tokom svog mandata zalagao za reforme u društvu, medju kojima je dozvola abortusa ili pravo glasa od 18. godine. Usvojio je moderniji stil od prethodnika koji su imali zvaničniji pristup, i voleo je da bude bliskiji s narodom.\nIako je bio „čist produkt francuske elite“ jer je završio studije javne administracije na Institutu političkih nauka u Parizu (Sciences Po) i diplomirao na prestižnoj Školi administracije (Ecole nationale d’administration – ENA), Žiskar je pridobio obične gradjane, kojima će ostati u pamćenju kao „simpatični predsednik“.


Viševekovni hrast prkosi Koridoru 11 - 19.04.2015, Sputnik Srbija\nViševekovni hrast prkosi Koridoru 11\nViševekovni hrast u selu Savincu, koji je na trasi budućeg autoputa od Ljiga do Preljine, još uvek nije izmešten. Iz Ministarstva građevinarstva, saobraćaja i... 19.04.2015, Sputnik Srbija\nvesti, ekonomija, srbija, ministarstvo građevinarstva\n20:49 19.04.2015 (Osveženo: 16:19 05.10.2015)\n© Foto : Youtube/Internet portal RTS-aHrast kod Savinca\n© Foto : Youtube/Internet portal RTS-a\nViševekovni hrast u selu Savincu, koji je na trasi budućeg autoputa od Ljiga do Preljine, još uvek nije izmešten. Iz Ministarstva građevinarstva, saobraćaja i infrastrukture poručuju da taj problem više ne postoji i da će put biti građen utvrđenom dinamikom. Meštani i dalje očekuju da hrast neće biti posečen.\nIako su zemljani radovi oko hrasta počeli pre nekoliko meseci, tom seoskom zapisu više niko ne prilazi. Stotinak metara je ostalo sa obe strane drveta, kako bi baš na mestu hrasta prošla traka autoputa.\nPre dve godine seču hrasta su branili meštani, a ekološka društva i nevladine organizacije predlagali su razna rešenja kako bi se hrast očuvao. Poslednjih meseci ovde retko dolaze i meštani.\n„Povremeno ga obilazimo. Nemamo stražu ovde, a i ne znam šta da ga branimo, on sam svojom veličinom se brani i svest naroda ga brani“, kaže predsednik mesne zajednice Savinac Mališa Nikolić i dodaje da nema tog čoveka koji bi upalio motornu testeru i pokušao da sruši hrast.\nMeštanin Savinca Ranislav Baralić kaže da nije za to da seku hrast.\n„Ranije je trebalo da vide kuda trasa prolazi. Umesto što su ovde bacili pare, mogli su da naprave još deset kilometara puta“, smatra Baralić.\nSvojevremeno je i iz Vlade bilo predloga da se hrast izmesti, a razmatrano je i da trasa puta zaobiđe hrast.\nKrajem prošle godine, kažu u Minstarstvu građevinarstava, saobraćaja i infrastrukture, „Koridorima Srbije“ predočili su da bi radovi na putu trebalo da se nastave po planu i da problem hrasta više ne postoji.\n„Još pre dve godine struka je negativno odgovorila na sve solucije izmeštanja hrasta“, podseća državni sekretar Ministarstva građevinarstva, saobraćaja i infrastrukture Dejan Trifunović.\nOn dodaje da je Republička reviziona komisija pri Ministartsvu jasno rekla da neće prihvatiti nikakvo rešenje.\nTo je još jedna potvrda stava Ministartsva da ni hrast ne sme biti prepreka u realizaciji trase autoputa.\nIzvođač radova na ovoj deonici puta je azerbejdžanska kompanija „Azvirt“. Na gradilištu se užurbano radi, ali niko od radnika nije želeo da govori za RTS.\nNe može se sa preciznošću utvrditi koliko je hrast star, ali se pretpostavlja da se na tom mestu nalazi nešto više od šest vekova.\nMeštani kažu da svoju dugovečnost duguje povoljnom mestu na kome se nalazi, jer je čitav ovaj prostor bogat podzemnim vodama. Žile ovog džinovskog drveta prostiru se na dvadesetak metara od stabla.


"Bezbednost nije ugrožena zbog referenduma u RS"\nNebojsa Stefanović, ministar policije Srbije (arhiva)\nOdnosi u regionu postaju sve komplikovaniji, a posebno u Republici Srpskoj pred referendum najavljen za 25. septembar. Tim povodom u četvrtak će u Beogradu politički lideri bosanskih Srba razgovarati sa predsednikom i premijerom Srbije.\nPred sutrašnji sastanak premijera i predsednika Srbije sa predstavnicima Srba iz BiH o referendumu o Danu Srpske, situacija u Beogradu deluje sve napetije.\nSinoć je održan hitan sastanak državnog vrha u Predsedništvu Srbije, a šef diplomatije Ivica Dačić je poručio da su dogovorene i da se već preduzimaju mere zaštite nacionalnih i državnih interesa.\nMinistar policije Nebojša Stefanović danas je, govoreći o situaciji u BiH rekao da je Srbija zabrinuta zbog dešavanja u vezi sa referendumom u RS, i dodao da stabilnost u Srbiji zbog održavanja referenduma nije ugrožena.\n"Stabilnost nije ugrožena, naravno da smo zabrinuti zbog svega što se dešava i zbog toga i jeste bio sastanak, a premijer i predsednik će sutra razgovarati sa predstavnicima različitih institucija i želimo da pokažemo da imamo aktivnu ulogu u tome, da održimo stabilnost koju imamo", rekao je Stefanović.\nSa druge strane, lider pokreta Dveri Boško Obradović danas je pozvao predsednika i premijera Srbije da javno podrže referendum o Danu Republike Srpske i da, kako je rekao, ne dozvole da pod pritiskom zapada budu u funkciji ucenjivanja rukovodstva RS.\n"Pozivam politički vrh RS da u slučaju da dođe do pritisaka i ucena od strane beogradskih vlastodržaca, te pritiske i ucene odbiju. I nastave sa pripremama za održavanje referenduma. Jer, oni koji se danas bore protiv održavanja referenduma, oni za cilj imaju ukidanje i uništenja RS", poručio je Obradović.\nA prema pisanju beogradskih medija, premijer Aleksandar Vučić je danas, na nepoznatoj lokaciji, razgoarao sa ljudima od poverenja iz obaveštajnih službi o odnosima u regionu.\nTakođe, zanimljivo je i da je predsednik Republike Srpske Milorad Dodik pozvao Bošnjake i Hrvate da sednu i krenu od početka, s obzirom da, kako je ocenio Dodik, međunarodna zajednica ništa nije rešila u BiH.


Istorija se ponovila – niko u gradu nije spavao, opet je „pao“ Real Madrid! /foto/ - 21.01.2021, Sputnik Srbija\nIstorija se ponovila – niko u gradu nije spavao, opet je „pao“ Real Madrid! /foto/\nReal Madrid je doživeo jedan od najtežih poraza u skorijoj istoriji – u šesnaestini finala Kupa kralja eliminisala ga je ekipa iz treće španske lige Alkojano... 21.01.2021, Sputnik Srbija\nsport, fudbal, real madrid\n© AP Photo / Jose BretonFudbaleri Alkojana\nReal Madrid je doživeo jedan od najtežih poraza u skorijoj istoriji – u šesnaestini finala Kupa kralja eliminisala ga je ekipa iz treće španske lige Alkojano, rezutatom 2:1.\nMeč je rešen tek u produžetku, regularni deo meča je završen sa 1:1, a u 115. minutu noćnu moru „kraljevskog kluba“ je odlučujućim golom režirao Huanan Kazanova.\nAlkojano je do istorijske pobede, kojom je ponovio uspeh iz 1951. godine, stigao sa igračem manje, kompletnim preokretom pošto je Real prvi poveo u 45. minutu golom Edera Militaa, pošto je izjednačenje u 80. doneo Hose Solbes.\n„Sa balkona zgrada oko stadiona čuli su se bubnjevi, bacane su konfete, simpatizeri su navijali sve vreme, niko u gradu nije spavao“, navodi španski „As“.\nKako se ističe, pojedini navijači su uspeli da se proguraju do ograde stadiona, da se popnu i da „iz prvog reda“ prate utakmicu.\n„Najveće privilegije imali su oni koji stanuju oko stadiona. Terase su bile okićene plavim i belim balonima, zastavama i šalovima. Mnogi su došli na stadion samo da vide autobus ekipe Real Madrida, ali su brzo morali da se vrate kućama zbog mera restrikcije kretanja“, dodaje se.\nPonavljanje najvećeg uspeha u istoriji kluba, posle 1951. godine i takođe pobede nad Realom od 2:1, uprava je „proslavila“ specijalnim poklon-paketom delegaciji madridskog velikana u kojoj su se našle i posebne zaštitne maske, sa upisanim datumom susreta.\n► Skandal u Nemačkoj: Fudbaler bežao preko krova od policije, trener ga surovo kaznio\n► Zlatan vreme do Zvezde prekraćuje sa – „zvezdetom“


Sudije kao mete\nVi ste ovde: Početna Press centar Saopštenja za javnost Sudije kao mete\nDatum: 21 mart 2008\nUz iskreno žaljenje zbog nemilog događaja surovog ubistva sudije Dragiše Cvejića, apelujemo na nadležne organe da se pozabave bezbednošću svih zaposlenih u pravosuđu.\nPodsećamo da smo i do sada u više navrata ukazivali na neadekvatnu zaštitu sudija i tužilaca kao i svih zaposlenih u pravosuđu i objekata u kome se odvijaju sudski procesi. Ovo brutalno ubistvo je samo jedno u nizu sličnih, događaja a još su sveža sećanja na ubistvo u samoj sudnici koje se dogodilo u Odžacima i svakako je ovo alarm na hitnu opstedruštvenu akciju kojom bi se ovaj rastući problem bio rešen.\nOvakav odnos drustva prema bezbednosti zaposlenih u pravosuđu jeste slika i prilika odnosa prema pravosuđu u celini a posebno odnosa izvršne vlasti prema nosiocima pravosudnih funkcija i signal koji mora da dovede do korenite promene.\nUdruženje javnih tužilaca i zamenika\njavnih tužilaca Srbije


SVET SE MENJA VELIKOM BRZINOM: Srbija ruskim gasovodom, sa novom snagom na energetskoj mapi Evrope! | Vestinet.rs\nPočetna TEMA DANA\tSVET SE MENJA VELIKOM BRZINOM: Srbija ruskim gasovodom, sa novom snagom na energetskoj mapi Evrope!\nSVET SE MENJA VELIKOM BRZINOM: Srbija ruskim gasovodom, sa novom snagom na energetskoj mapi Evrope!\nGas je prošao kroz deo „Turskog toka“ kroz Srbiju, time je priveden kraju jedan od najznačajnijih projekata koji ojačava ekonomsku, ali i geostratešku poziciju Srbije u regionu.\nAudio zapis uplakane žene koja moli za pomoć će vas rasplakati… U Domu za stare joj izgubili muža?\nPotekao ruski gas\nCevi su položene duž cele dužine magistralnog gasovoda u dužini od 403 kilometra, od Zaječara na granici sa Bugarskom do Horgoša na granici sa Mađarskom.\nMiloš Zdravković za Sputnjik kaže da su brojni benefiti ovog gasovoda, ali da je najveći energetska stabilnost Srbije.\n„To je dvosmerni gasovod kojim gas može da se kreće iz pravca Bugarske ka Mađarskoj i obrnuto.\nTo je važno zbog energetske bezbednosti, ne samo naše države, već umrežavanja celog regiona zapadnog Balkana sa gasnim instalacijama.\nProbni radovi su izvršeni, gasovod je napunjen, i kroz Bugarsku i kroz Srbiju, sada se ispituju automatika, kompresorske stanice koje su urađene, zapravo, u toku je i kontrola bezbednosti gasovoda“, objašnjava Zdravković.\nPun kapacitet od juna\nOn međutim napominje da ceo gasovod „Turski tok“ na teritoriji Srbije ipak još nije izgrađen, ali dodaje da to, ako je suditi po tempu dosadašnjih radova, ne treba da nas brine.\n„Na teritoriji Srbije ostalo je da se uradi još jedna kompresorska stanica, ona će sigurno biti završena do juna, a potrebno je da se završe i dve takve stanice na teritoriji Bugarske.\nMeđutim, pritisak gasa u cevima koje su položene na trasi „Turskog toka“ je dovoljno veliki da gas može da prođe iz Bugarske ka Srbiji i da u Pančevu već može da se koristi za potrebe gasne elektrane, odnosno za pravljenje struje i toplotne energije“, otkriva nam Zdravković.\nOn dodaje da preostaje i obiman posao na gasifikaciji naše zemlje, u punom kapacitetu i Srbija i Bugarska moći će da koriste gas, ali i da zarađuju više od „Turskog toka“, upravo kada se završe pomenute kompresorske stanice.\nTada će „Gasprom“ ovom rutom moći da izvozi gas i na teritoriju Republike Srpske, odnosno Federacije BiH i ka Mađarskoj.\nGas stiže u najveće gradove Srbije\nZdravković kaže da je predviđeno da se u bliskoj budućnosti u Srbiji izgradi još pet gasnih elektrana. Objašnjava da su to zapravo elektrane – toplane, koje će biti podignute uz najveće industrijske centre Srbije.\n„U Pančevu će se proizvoditi 4 odsto struje ukupno proizvedene u Srbiji, uz to će se snabdevati toplotnom energijom rafinerija i svi njeni pogoni.\nSa punim kapacitetom „Turskog toka“ to će biti moguće uraditi u blizini Beograda, Novog Sada, Niša i Kragujevca.\nKada se proizvodi struja, nusproizvod je toplotna energija koja se koristi uz velike industrijske, odnosno, poslovno stambene centre“, objašnjava ovaj energetičar.\nNa teritoriji Srbije ostalo je da se uradi još jedna kompresorska stanica, ona će sigurno biti završena do juna,“, kaže Zdravković.\nZdravković kaže da će, pored energetske stabilnosti, Srbija uživati u još nekoliko važnih benefita prolaska ovog magistralnog gasovoda preko njene teritorije.\nJeftiniji gas i zarada od taksi\n„Mi ćemo imati sigurno minimum 40 dolara jeftiniji gas na hiljadu metara kubnih, zbog transportnih taksi koje će naša zemlja da ubira, zato što magistralni gasovod prelazi preko naše teritorije.\nBugari su ispregovarali sa „Gaspromom“ nižu cenu gasa za 27 odsto u odnosu na rutu kojom su uvozili gas iz Ukrajine, kako su naši pregovarali, za sada mi nije poznato, ali pretpostavljam da je reč o sličnom dogovoru, to je jedan benefit, a drugi je što će neki ljudi tu raditi, opsluživati gasovod i prateće objekte“.\nZdravković ističe da je uveren da će svi poslovi oko „Turskog toka“ kroz Srbiju biti završeni na vreme, jer su oni koji su osmislili ovaj veliki projekat razmišljali o svim detaljima, kako tehničkim, tako i političkim.\nIstiče da je najteži deo posla završen, a to je bilo polaganje cevi na dnu Crnog mora.\n„Zato su se Rusi odlučili da prvo završe „Turski tok“, iako je mnogo manjeg kapaciteta u odnosu na „Severni tok 2“ koji je kasnio, jer je Rusija predvidela američko protivljenje i sankcije.\nCrno more je mnogo dublje nego Baltičko, cevi su se polagale na dubini od 2000 metara, a u Baltiku su na par stotina metara dubine“.\nNa kraju razgovora za Sputnjik Zdravković kaže da bi ubuduće bilo dobro ovaj važan gasovod nazivati pravim imenom, „Turski tok“.\n„Pojam „Balkanski“ izmislili su Bugari zbog svojih geostrateških problema sa Turskom.\nKada su odustali od „Južnog toka“ napravili su sebi problem, odustali su od mnogo većeg gasovoda, sada su dobili jednu cev, pa umesto da oni Turskoj prodaju gas, uvoziće ga iz te zemlje“.\nekonomska mapa evropegasovodprojekatsnagaSRBIJA


AUTOMOBILSKI GIGANT FOKUS PREBACUJE NA POLOVNE AUTOMOBILE: Evo koja marka auta je u pitanju\nAutor: Glas javnosti 23.06.2022. u 18:58\nU vremenu kada cena polovnih automobila raste, izrada novih zbog krize otežana, jedan automobilski gigant rešio je to da iskoristi.\nKompanija Renault je opremila posebnu fabriku koja se bavi isključivo uređivanjem polovnih automobila. Francuski proizvođač automobila je pokrenuo svoj program pre godinu i po u Flinsu u severnoj Francuskoj, mestu gde Renault ima i fabriku novih automobila, piše holandski Autoweek, a prenosi Revija HAK.\nSada je Refactory, kako Renault naziva fabriku, još uvek mali deo fabrike u Flinsu, ali se očekuje da će u budućnosti posao sve više da raste. Factory VO radi od septembra prošle godine i godišnje može da obradi 45.000 polovnih automobila. Uglavnom se radi o automobilima starim od tri do pet godina, o kojima se brinu stručnjaci u četiri različita odseka. Radnici popravljaju manja udubljenja, spajaju delove, zamenjuju delove, ponovo poliraju lak i rade sve ostalo što je potrebno tokom provere.\nCeo proces obnove automobila isplativ je samo ako se radi s automobilima koji su u blizini fabrike. Zbog toga Renault već razmišlja o drugim lokacijama. Na vrhu liste su Turska, Španija i Portugal.\nZanimljivo, i Toyota je takođe najavila da će početi da se fokusira na recikliranje automobila.


U okviru stalnih i ukupnih napora za unapređenje rada i osnaživanje Službe Skupštine, naročito kroz primjenu mjera predviđenih Akcionim planom za jačanje zakonodavne i kontrolne uloge, Skupština Crne Gore ostvarila je tokom 2016. godine dalje značajne rezultate u procesu ispunjenja standarda, važnih za unapređenje svog rada i uloge u procesu evropskih i evroatlantskih integracija.\nOtvaranjem Odjeljenja za internu reviziju u oktobru 2015. godine, u Službi Skupštine uspostavljen je sistem koji, između ostalog, kroz analizu obavljenih poslova treba da doprinese nezavisnoj i objektivnoj ocjeni ostvarenosti postavljenih planova i zadataka, sa ciljem da se unaprijedi kontrola potrošnje javnih sredstava, a time i transparentnost rada parlamenta.\nOsim toga, u Službi Skupštine u toku je i proces uspostavljanja sistema finansijskog upravljanja i kontrole. Nakon što je polovinom januara 2016. godine usvojen Plan za unapređenje finansijskog upravljanja i kontrole, zaposleni zaduženi za uspostavljanje, sprovođenje i razvoj ovog sistema, koji uključuje i upravljanje rizicima, pohađali su više obuka i kurseva iz ove oblasti. U toku je i priprema knjige procedura koja će obuhvatiti sve aktivnosti Službe Skupštine, sa ciljem da se na jedinstven i unificiran način utvrde procedure neophodne za efikasno, racionalno i odgovorno trošenje budžetskih sredstava.\nPlanirano je da, do kraja ove kalendarske godine, u Službi Skupštine Crne Gore bude uspostavljen i implementiran cjelokupan sistem unutrašnjih finansijskih kontrola, koji će biti dodatno ojačan, čime će se ispuniti još jedan od značajnih evropskih standarda vezanih za rad parlamenta i sektora javne uprave uopšte, kao i obaveza utvrđena Zakonom o sistemu unutrašnjih finansijskih kontrola u javnom sektoru ("Sl. list CG", br. 73/2008, 20/2011, 30/2012 i 34/2014).